OPPO F9 Pecah Rekod Jualan – 32 Unit Terjual Setiap Minit!

OPPO Electronics baru-baru ini telah pun melancarkan model terbarunya secara rasmi untuk pasaran tempatan iaitu Oppo F9. Siri telefon pintar yang meneruskan legasi siri-F yang lain dilihat menerima sambutan positif daripada ramai pengguna.

Lebih mengejutkan, jualan F9 dikatakan pecah rekod di mana sebanyak 32 unit unit telah terjual setiap minit pada hari pertama! Sekaligus ia memecahkan rekod jualan sebelumnya dengan dua kali mengalahkan siri terdahulu, Oppo F7.

Ini menjadikan F9 berada di kedudukan No.1 dengan julat harga antara RM1,000 dan RM1,500 di kedai-kedai telco utama semasa jualan hujung minggu pertama dari 30 ogos hingga 2 September 2018.

Oppo F9 hadir dengan skrin 6.3-inci dengan panel LTPS TFT, menggunakan cip MediaTek Helio P60, memori sehingga 6GB RAM, dan ruangan storan sehingga 64GB. Ia menggunakan dwi-kamera belakang gabungan lensa 16-megapixel dan 2-megapixel.

Peranti pintar ini juga menyokong teknologi Pengecasan Flash VOOC untuk mengecas bateri 3500mAh selain menawarkan warna ekslusif yang menjadikannya lebih unik berbanding peranti lain dipasaran.

Kepada yang berminat, boleh la beli di sini ↓ ↓ ↓


Reviu Eksklusif: Huawei P10 Plus, Peranti Pertama Menggunakan Kamera Depan Leica

Walaupun Huawei P10 Plus menerima kelewatan di pasaran tempatan berbanding barisan siri P yang lain, tetapi kehadiran P10 Plus sememangnya lebih istimewa. Selain menawarkan spesikfikasi yang lebih tinggi seperti paparan, RAM dan storan secara amnya, keupayaan pada lensa kamera dengan teknologi canggih diperlihatkan satu tarikan menarik kepada golongan kaki gambar. Oleh itu, kami ingin membawa kepada anda reviu pada kamera Huawei P10 Plus, bagaimana keupayaannya? Cukup baik? Semak dengan mata sendiri!

▲ Sudut bucu yang lebih bulat pada P10 Plus, manakala sudut bersegi pada P9 Plus.

▲ Bahagian depan P9 Plus nampak lebih ringkas, sementara P10 Plus tersedia dengan pengimbas cap jari di butang Home.

▲ Bahagian belakang P9 Plus dibekalkan dengan pengimbas cap jari jenis biometrik, P10 Plus pula hadir dengan rekaan yang lebih kemas dan warna kesat (mati).

▲ Sisi kanan menyediakan kedudukan yang sama iaitu butang volume dan butang Power pada kedua-dua peranti.

▲ Sisi kiri sama juga pada kedua-dua peranti, iaitu 1 slot sim Nano dan slot hibrid (sim 2 + kad micoSD sehingga 256GB).

▲ Bahagian bawah lebih kemas pada P10 Plus tanpa lubang skru dan lubang speaker lebih kecil.

▲ Kedudukan IR Blast adalah sama manakala kedudukan microfon pada P10 Plus telah dialihkan ke sebelah kanan berbanding P9 Plus yang berada di sebelah kiri.

Huawei P10 Plus ini menerima kehadiran dwi-kamera belakang dari Leica malah yang pertama di dunia menggunakan lensa Leica pada kamera depan. Fungsi 3D Facial ini menyerlahkan lagi swafoto, jika ingin berswafoto dengan rakan-rakan tidak perlu risau kerana lensa kamera depan secara automatik akan bertukar kepada mod wide angle supaya wajah rakan-rakan anda tidak terkecuali. Menyokong rakaman video 4K dan penstabilan imej OIS, menjadikan video lancar dan tidak bergegar.

▲ Fungsi hibrid zoom jelas sekali tidak menjejaskan gambar dan tulisan yang diambil.

▲ Air yang dipancutkan boleh dilihat secara terperinci

▲ Gambar hitam putih dari lensa Leica ini antara yang terbaik dalam kelasnya

▲ Subjek kelihatan agak kabur di atas dan bawah dalam mod wide aperture

▲ Gambar pada waktu malam agak terang walaupun pencahayaan yang agak terhad

▲ Kamera depan Leica ini mempunyai fungsi mod potrait, oh hensem ya…

EMUI 5.1 ialah paparan antaramuka terbaru oleh Huawei, kemaskini ini tidak banyak beza dengan EMUI 5.0. Pembaharuan ini lebih teratur dan lancar supaya penggunaan tenaga yang lebih efisyen.

Fungsi tambahan pada UI terbaru ini hadir dengan fungsi Off Screen pada butang Home:-

▲ Permainan Video dapat dibuka dengan pantas, grafik yang tidak kasar serta lancar tanpa tersekat-sekat. Prestasi semasa bermain dikira agak baik dan memuaskan.

Selain itu, kapasiti bateri ditambah baik dengan 3750mAh iaitu lebih besar berbanding model terdahulu P9 Plus. Ia turut hadir dengan pengecasan pantas Huawei SuperCharge dengan sokongan output 5V2A / 4.5V5A / 5V4.5A (22.5W).

▲ Turutan gambar masa dan peratus bateri yang naik

▲ Antara perbezaan ujian benchmark Huawei P10 Plus berbanding iPhone 7 Plus

Tidak dinafikan lagi bahawa penampilan fizikal terutamanya untuk model Huawei P10 Plus tidaklah begitu ketara perbezaannya berbanding generasi sebelumnya. Namun begitu, pembaharuan paling ketara yang dapat dilihat adalah kedudukan sensor pengimbas cap jari dengan fungsi Smart Touch yang kini terletak di panel depan.

Dari segi kemampuan kamera pula, boleh dikatakan sangat cantik dan awesome setanding kamera pada iPhone 7 Plus. Di samping itu, fungsi Zoom Hibrid pada peranti ini tidak menjejaskan perincian gambar yang diambil, walaupun kamera yang dibangunkan tidak mempunyai optical zoom lens yang terdapat pada iPhone 7 Plus.


Reviu Eksklusif: vivo S1 Pro Pendamping Si Fashionista!!

Boleh saya katakan telefon pada ketika ini bukan hanya untuk melakukan panggilan atau menghantar mesej atau bermain game sahaja. Kini ia seperti pelengkap ‘OutFit Of The Day (OOTD)’ anda kerana rekaan yang unik dan fancy.

Itulah situasi yang relevan yang mampu diungkap mengenai vivo S1 Pro yang tampak sesuai untuk dipadankan dengan si Fashionista! Tak Percaya? Tengok ni!

Sebelum pergi dengan lebih mendalam, jom kita lihat dahulu spesifikasi ringkas vivo S1 Pro ini!

Mereka yang Fashionista pasti akan tertambat hati melihat rekaan pada vivo S1 pro ini. Rekaan yang tiada pada peranti lain khusus pada bahagian kamera yang berbentuk Diamond yang boleh dikatakan sangat ‘Hispter’ dan cocok buat mereka yang berani untuk berfesyen.

Sedikit lengkungan pada panel belakang menambahkan lagi nilai eksklusif pada peranti ini dan buat ia tampak lebih mewah dan seksi.

Sungguhpun ia dihadirkan dengan notch pada skrin hadapan, tetapi bezel yang nipis membuatkan ia tampak lebih luas. Tak percaya? Korang tengok sendiri kejelitaan peranti vivo S1 pro ini!

Pastinya golongan muda khususnya Fashionista banyak menghabiskan masa menggunakan telefon pintar. Justeru paparan telefon haruslah kemas, warna yang terhasil pada skrin jelas dan paparan perlu menyerlah.

Korang tak payah risau kerana vivo S1 pro ini tampil dengan skrin bersaiz 6.38″ Super AMOLED Display dengan nisbah skrin ke kerangka mencapai sehingga 90%. Giler luas!!! Apa yang penting ia tampil dengan resolusi 1080P dan warna yang sangat harmoni. Fancy!!!

Aspek ni yang paling penting buat Fashionista sebab mereka sering memuat naik gambar di laman sosial seperti di Instagram. Jadi kamera kena ‘on point’ bagi merakam imej yang mempersona.

Jadi Vivo S1 Pro ini sangat baik kerana ia dihadirkan dengan 48MP + 8MP + 2MP + 2MP bagi kamera utama. Kamera ini mampu merakam perincian imej yang sangat baik dan tampak lebih natural.

Bokeh yang terhasil juga adalah sangat baik. Warna yang terhasil pun sangat menawan. Warna juga sangat baik walaupun dalam keadaan low light. Tak percaya? Tengok sendiri!

Kamera depan pun power jugak tau sebab ia dihadirkan dengan 32MP. Jadi sememangnya gambar swafoto anda akan lebih WOW dan tidak ‘fake’. Barulah anda dapat lebih banyak like di media sosial. Meh tengok gambar Selfie nih!!

Kamera dan rekaan sememangnya dah nice!! Tapi bagaimana pula dengan prestasi telefon ini. Korang jangan risau kerana prestasi vivo S1 Pro ini pun boleh tahan tau apabila ia hadir dengan Qualcomm Snapdragon 665 dan dipadankan dengan 8GB RAM + 128GB ROM. Ia menjalankan operasi dengan baik dan lancar. Jom kita tengok prestasi peranti Vivo S1 pro ini.

Gaya hidup anak muda yang Fashionista dan Hispter ini memerlukan bateri yang besar kerana mereka kerap menggunakan aplikasi pada peranti mereka yang memakan banyak bateri.

Jangan risau kerana vivo S1 pro ini dihadirkan dengan 4500mAh dengan Dual Engine Fast Charging. Jom kita tengok kelajuan mengecas vivo S1 Pro ini!

Kami mula mengecas pada jam 9.05 pagi iaitu ketika bateri pada 25%. Ia berjaya di cas penuh pada jam 10.51 pagi. Mengambil masa hanya selama 1 jam 46 minit.

Nak cakap apa lagi vivo S1 pro ini pastinya sangat sesuai bagi korang yang melakukan gaya hidup moden dan berfesyen. Rekaan yang sangat ncie dan kepuayaan kamera yang memukau membuatkan korang syiok menggunakan peranti ini. Nak guna vivo S1 Pro ini pun sememangnya sangat lancar tau!! Tak rugi kalau nak beli.

Jadi apa tunggu lagi, tak rugi kalau korang nak beli vivo S1 Pro pada harga RM1,199 sahaja!!! Serius berbaloi!

vivo S1 Pro Kini Rasmi – Tampil Dengan Kamera 48MP & Dijual Pada Harga RM1,199


Ohsem! OPPO Reno 10x Zoom Kembali Dengan Varian Baharu – 12GB RAM Special Edition

Siri OPPO Reno 10 sejak dilancarkan pada Mei lalu, peranti pintar berinovasi ini telah berjaya menarik minat di kalangan orang ramai. Terutamanya bagi pengemar fotografi amat teruja pada keupayaan kamera Reno 10x Zoom, di mana ia mampu menghasilkan gambar berkualiti seakan dari kamera profesional.

Kini OPPO Reno 10x Zoom akan kembali lagi dengan prestasi yang lebih mantap dan power, diperkenalkan varian 12GB RAM. Penaiktarafan ini menawarkan penggunaan yang lebih cekap dan berkesan, di samping mengoptimumkan masa pada kelajuan dan fleksibiliti yang berkualiti. Namun, apa yang mengecewakan adalah sokongan rangkaian 5G tidak dibawa masuk ke pasaran Malaysia, hanya tersedia di luar negara.

Seiring dengan pembukaan rasmi OPPO Flagship Store yang pertama di The Gardens Mall, pada 30 November 2019 ini, Reno 10x Zoom 12GB juga akan disediakan bagi peminat OPPO untuk mencuba sendiri. Pembukaan rasmi ini juga akan dimeriahkan bersama penampilan khas dari Zul Ariffin dan Joey Chua, kunjungi beramai-ramai untuk mendapatkan tawaran eksklusif khusus hari tersebut sahaja.


Valyou, Dompet Mudah Alih Digital Untuk Kesenangan Anda

Telenor Group, salah satu pembekal telekomunikasi mudah alih dunia, hari ini mengumumkan pelancaran Valyou, sebuah perkhidmatan kewangan mudah alih yang menawarkan servis pengurusan wang mudah alih yang mampu dimiliki dan mudah di Malaysia melalui aplikasi dompet mudah alih. Aplikasi Valyou kini sudah boleh dimuat turun di peranti Android.

Pada bulan Mei 2016, Telenor mengambil alih Prabhu Money Transfer Sdn Bhd ( “Prabhu”), sebuah perniagaan perkhidmatan wang berlesen berpangkalan di Malaysia yang menyediakan perkhidmatan pengiriman wang antarabangsa kepada pelbagai negara. Setelah dijenamakan semula kepada Valyou, Telenor memanfaatkan saluran pengedaran yang mantap syarikat yang telah diambil alih dan pengalaman bagi mengukuhkan perkhidmatan kewangan mudah alih di Asia.

Menurut Khurram Malik (Ketua Pegawai Eksekutif Valyou), dompet mudah alih Valyou adalah cara yang paling mudah selamat untuk menyimpan dan menguruskan wang tunai dari peranti mudah alih anda; penyelesaian e-wang mudah yang bertujuan untuk memberi perkhidmatan yang berpatutan bagi golongan bependapatan rendah.

Dompet mudah alih Valyou adalah lebih selamat daripada mempunyai wang tunai dalam dompet anda, ia memerlukan pin 6-digit untuk akses sebelum boleh digunakan untuk:

Cash-In , Cash-Out
-deposit atau keluarkan wang dari atas talian, kedai yang mengambil bahagian atau ejen sah.

P2P Transfer
-Pindah wang dari satu dompet Valyou ke dompet Valyou yang lain.

Kiriman Wang Antarabangsa
-Hantar wang ke luar negara secara langsung dari Valyou.

Airtime Top-up
-Tambah nilai akaun pra-bayar anda.

Pembayaran bil
-Bayaran bil telefon atau utiliti.

Permainan dalam talian
-Tambah nilai kredit atau wang untuk pembelian in-app-purchase.


Digi Mencari 8 Bakat Muda Untuk Menjadi Perantis CXO

Digi kali ini membuka program pelatih di dalam syarikat dengan cara yang berbeza, di mana melalui program perantis CXO Digi menjemput graduan dan siswazah yang baru menamatkan pengajian universiti untuk menyertai mereka dengan bekerja terus di bawah pengurusan tertinggi Digi. Program perantis CXO Digi mengajak graduan yang celik IT, inovatif dan bersemangat, untuk bertanding merebut salah satu dari 8 tempat khas, menjadi perantis kepada pengurusan tertinggi Digi selama setahun.

Ini adalah satu usaha Digi untuk memacu proses pembelajaran dan mengasah bakat siswazah dengan kemahiran yang relevan untuk transformasi digital di Malaysia. CEO Digi, Albern Murty percaya, mempunyai mentor dan seseorang yang mempunyai kepercayaan terhadap diri, memberi kesan mendalam dalam kerjaya. Sebab itu program ini diwujudkan, melatih bakat muda secara terus dengan berdampingan selama setahun bersama ketua-ketua Digi. Calon yang terpilih akan diberi ruang kebebasan menyuarakan hasrat dan memberi pandangan inovatif, kepada perkembangan produk, servis, pelanggan dan lain-lain di dalam Digi. Jika anda berminat untuk menyertai program CXO Digi ini, sila boleh permohonan melalui laman rasmi Digi www.digi.com.my/cxoapprentice dan tarikh tutup permohonan adalah pada 15 April 2016.


True Wireless & Smart Assistant! realme Buds Air Rasmi – Berharga RM299

Seiring pelancaran realme 5i, syarikat tersebut turut memperkenalkan fon telinga keluaran mereka iaitu realme Buds Air. Fon telinga ini menawarkan pengalaman audio tanpa wayar sekaligus memberikan kebebasan mendengar muzik di mana – mana sahaja.

Ciri audionya ditambah baik dengan sokongan custom R1 chip dan Bluetooth 5.0 – membolehkan sambungan segera yang stabil. Bukan itu sahaja, ia juga memberikan prestasi bateri yang baik dan akses kawalan pintar (smart assistant) yang hebat.

realme Buds Air dioptimumkan dengan mod permainan bagi memastikan pergerakan yang sempurna antara visual & bunyi – kelewatan bunyi bagi mod biasa adalah 243.8ms & mod permainan pula adalah 119.3ms.

Ia juga dilengkapi sokongan dua mikrofon dengan teknologi Environment Noise Cancellation bagi mengurangkan hingar. Untuk pengecasan, ia menggunakan kabel Type-C dan dikatakan boleh bertahan sehingga 17 jam lamanya.

Dari segi rekaan, ia didatangkan dengan reka bentuk yang sesuai dengan telinga pengguna. Ia juga menyokong sentuhan pintar bagi memudahkan pengguna. Teknologi melalui Google Assistant ini membolehkan pengguna menikmati gaya hidup pintar serba baharu dengan sempurna!

Bagi yang berminat, realme Buds Air didatangkan dalam kemasan putih buat sementara waktu ini, sementara warna hitam dan kuning akan datang tidak lama lagi. Ia ditawarkan pada harga RM299, dan ketersediaan akan bermula 21 Januari 2020, 12am secara eksklusif di Shopee.

Kalau anda berminat, mesti rebut realme Buds Air dengan harga promosi masa terhad hanya RM199! Tawaran promosi ini hanya untuk SEHARI SAHAJA! Rebut tau!


Pixel 5a 5G Bakal Tiba Tidak Lama Lagi? Bakal Hadir Dengan Pemproses Snapdragon 765G?

Kepada mereka yang meminati peranti daripada Pixel, ada satu berita menarik apabila mereka telah mengesahkan bahawa Pixel 5a 5G akan dilancarkan tidak lama lagi!!!

Berkemungkinan besar, peranti ini akan hadir dengan pemproses Qualcomm Snapdragon 765G.

Teruskan bersama kami untuk mendapatkan perkembangan mengenai peranti ini!!


Reviu Eksklusif: Samsung Gear 360 (2017) vs honor VR Camera – Kamera 360 Dengan Sokongan Live Stream

Kamera dengan kebolehan rakaman dan tangkapan imej 360 perlahan demi perlahan mengambil tempatnya di dalam platform sosial media masa kini. Bagi memastikan mereka kekal selari dengan kemajuan ini, 2 model terbaru telahpun diperkenalkan di pasaran tempatan, iaitu Samsung Gear 360 (2017) dan juga honor VR Camera.

Kedua-dua peranti ini ditawarkan pada harga berbeza, tetapi kelebihan Samsung Gear 360 (2017) adalah kebolehan membuat rakaman video UHD 4K. Bukan itu sahaja, Samsung Gear 360 (2017) serta honor VR Camera juga hadir dengan sokongan live stream yang boleh terus dilakukan dari telefon pintar anda.

Berminat kamera 360? Ikuti reviu dari kami!

Kedua-dua model ini hadir dengan rekaan bulat yang sangat kecil dan comel! Gear 360 (2017) menyokong tapak yang lebih kecil berbanding model sebelum ini dan ia lebih selesa dipegang, manakala kamera honor VR pula menyediakan port untuk terus disambungkan pada telefon pintar.

▲ Sisi kanan menempatkan butang Menu/Bluetooth, Power/back, Indicator light, mikrofon serta tempat untuk menggantungkan tali. Sisi kiri pula dilengkapi dengan speaker, slot microSD serta USB Type-C untuk mengecas, manakala bahagian depan menyediakan butang Ok dan status kamera pada skrin.

▲ Pada bahagian atas hanya disediakan dengan lampu LED untuk status sambungan.

Samsung Gear 360 mempunyai dua sensor 8.4 Megapiksel CMOS dengan kanta fish eye, ia juga dilengkapi fungsi live stream pada resolusi 2K. Manakala kamera honor VR pula menawarkan dua lensa 360 beresolusi 4.52 Megapiksel dengan resolusi 3008 x 1504 piksel. Hasil gambar mahupun video yang telah saip diambil boleh terus diedit dengan pelbagai efek menarik.

Salah satu kelebihan yang dimiliki oleh Gear 360 (2017) adalah kemampuan membuat rakaman video sehingga UHD 4K yang nampaknya menjadi trend hari ini. Bagi honor VR Camera pula, walaupun hanya menyokong 2460 x 1280 piksel tetapi tidak menghalang peminatnya untuk terus menggunakannya kerana jenis mod yang disediakan tidak kurang hebatnya berbanding Gear 360.

Gear 360 mempunyai lima mod yang boleh dicuba antaranya 360 View, Stretched view, Round view, Dual view serta Panoramic view, di mana ia mampu menghasilkan rakaman lebih unik dan penuh kreativiti.

Samsung Gear 360 (2017) dan juga honor VR Camera hadir dengan sokongan live streaming yang memudahkan pengguna untuk bersiaran secara langsung terus dari telefon pintar sahaja. Antara laman sosial yang menyokong fungsi ini adalah Facebook, Instagram, YouTube dan beberapa lagi.

Di sini kami kongsikan hasil gambar Outdoor dan Night mode serta rakaman video UHD 4K dan HD penuh yang diambil sendiri menggunakan kedua-dua kamera 360 ini.

Ulasan: Berdasarkan hasil gambar kedua-dua kamera 360 ini, jelas membuktikan gambar malam yang diambil sangat memuaskan walaupun dalam pencahayaan yang kurang, tetapi adanya fungsi lighting ianya agak membantu. Namun begitu, Gear 360 (2017) berjaya mengekalkan warna sebenar berbanding Honor VR Camera yang kelihatan terlalu banyak cahaya berwarna putih.

Ulasan: Berdasarkan hasil gambar Outdoor yang diambil pada waktu pagi dengan pencahayan mencukupi, tidak dinafikan Gear 360 (2017) berjaya menghasilkan gambar yang menonjol tanpa sebarang penambahan warna, terutamanya pada langit yang kelihatan biru. Manakala honor VR Camera pula kelihatan sedikit over exposed pada langit, tetapi secara keseluruhannya masih memuaskan.

Ulasan: Rakaman video UHD 4K pada Gear 360 ini diambil dalam cuaca yang baik, hasilnya sangat memuaskan. Selain kualiti bunyi yang kedengaran lebih jelas, fungsi pembatalan bunyi angin turut disokong pada Gear 360 (2017) ini.

Ulasan: Rakaman video HD penuh pada honor VR Camera juga diambil dalam cuaca yang sama seperti Gear 360 (2017). Namun begitu, masalah over exposed pada langit seperti pada hasil gambar turut muncul pada rakaman video, tetapi kualiti bunyi yang dihasilkan masih memuaskan, dan yang penting tidak menjejaskan kualiti video secara keseluruhannya.


Lakaran Awal iPhone 7 Memperlihatkan Persembahan Garisan Antena Yang Diperbaharui

Mungkin ramai di antara pembaca di luar sana yang tidak sabar-sabar untuk menantikan kemunculan pertama iPhone 7 secara rasmi dan pastinya ada di antara anda yang ingin tahu apakah kelainan rekaan yang akan dipersembahkan pada model terbaru ini. Mungkin ketirisan maklumat yang telah didedahkan oleh OnLeaks ini sedikit sebanyak mampu memberikan gambaran awal akan pembaharuan yang dapat dilihat pada iPhone 7 nanti.

Berdasarkan kepada maklumat terbaru ini, jelas dapat dilihat bahawa satu lakaran awal yang didakwa sebagai iPhone 7 telah diperlihatkan yang mana ia jelas mendedahkan rekaan garisan antena yang telah diperbaharui kedudukannya. Bahkan sebuah rendering teknikal juga telah dibuat bagi membolehkan kelainan rekaan garisan antena tersebut pada iPhone 7 dilihat dengan lebih jelas. Berdasarkan kepada ketirisan ini juga, iPhone 7 juga dipercayai akan turut dilengkapi dengan lensa kamera utama yang lebih besar berbanding model sebelumnya.


MWC Shanghai 2019: HUAWEI Umum Jualan HUAWEI P30 Mencecah Sehingga Lebih 10 Juta Unit Dalam Masa 85 Hari!

Pada ketika ini syarikat telefon pintar terkemuka, HUAWEI yang mengalami krisis dengan Amerika Syaarikat, namun ia tidak menghentikan peranti HUAWEI dari terus melebarkan sayapnya. Buktinya, peranti terbaharu daripada mereka, HUAWEI P30 telah terjual lebih dari 10 juta unit dalam masa 85 hari sahaja!

Menurut Presiden Bahagian Produk Huawei, He Gang ketika di MWC Shanghai 2019, jualan yang menakjubkan ini memperlihatkan peranti ini menjadi antara siri peranti yang terkenal pada ketika ini.

Jika dibandingkan dengan jualan P20 dahulu, peranti HUAWEi P30 terjual 10 juta unit ini 62 lebih awal, menunjukkan penerimaan yang memberangsangkan daripada peminat.

Dengan keupayaan peranti HUAWEi P30 ini pastinya menjadi daya penarik buat mereka yang membeli peranti ini.


Datally – Aplikasi Dari Google Untuk Penjimatan Data

Google hari ini telah memperkenalkan sebuah aplikasi khas untuk pengguna Android yang diberi nama Datally. Aplikasi ini memfokuskan kepada penjimatan data mudah alih anda.

Dengan Datally, selain boleh mengaktifkan penggunaan VPN yang menjimatkan data, anda juga boleh melihat aplikasi yang paling banyak menggunakan data. Jadi, ia secara tidak langsung dapat mengawalnya.

Bukan itu sahaja, Google turut menyertakan sokongan mencari rangkaian WiFi tempatan yang berada berdekatan supaya boleh menjimatkan lagi penggunaan data anda.

Bagi yang menggunakan telefon pintar Android, anda boleh memuat turun Datally hari ini dan mula menjimatkan penggunaan data anda.


Pantum Lancar Elite Series Pencetak Berkualiti Tinggi Global Baharu

ZHUHAI, China, 19 Januari 2021 /PRNewswire/ — Pantum, jenama yang membangunkan, mengeluarkan dan menjual pencetak laser serta kartrij toner di seluruh dunia, melancarkan Elite Series, yang merupakan siri produk premium yang disediakan di serata dunia yang terdiri daripada enam model bermula daripada pencetak fungsi tunggal hingga pencetak berbilang fungsi. Antara siri baharu tersebut, BP5100DN merupakan yang pertama memasuki pasaran, bermula di Rusia, Eropah, Asia-Pasifik dan Amerika Utara. Diikuti oleh negara-negara serta wilayah-wilayah lain.

Pantum, sebagai sebuah syarikat yang teliti, akan terus menambah baik dan mengoptimumkan prestasi pencetak demi pengalaman pengguna yang lebih baik. Dengan tumpuan teguhnya untuk mengembangkan portfolio produknya bagi memenuhi keperluan pasaran yang berbeza, pengenalan Elite Series Pantum adalah penting kerana banyak sebab. Ia bukan sahaja melengkapkan segmen berkualiti tinggi portfolio Pantum, malah ia turut memberi nilai tambahan kepada rakan kongsi. Tambahan pula, ia menyediakan pengguna dengan lebih banyak pilihan, lantas dapat memenuhi keperluan mereka yang pelbagai.

Sebagai salah satu mesin terpantas dalam rangkaian produk A4 semasa Pantum, BP5100DN/BP5100DW baharu memberi produktiviti yang paling maju dan prestasi yang tiada tandingan, dengan pencetakan berkelajuan tinggi iaitu 40 halaman seminit (PPM) untuk kertas A4 dan 42 PPM untuk surat. Output halaman pertama dicapai dalam masa kurang daripada 6.9 saat. Tambahan pula, ia menawarkan kapasiti luar biasa dengan jumlah cetakan bulanan maksimum mencecah 80,000 halaman, didorong oleh bekas ruang kertas berbilang fungsi 60-halaman yang berkuasa. Pencetakan dupleks automatik juga membolehkan pengguna untuk menjimatkan 50% kertas. Kedua-dua dram dan toner berasingan adalah mesra alam dan berpatutan manakala struktur bingkai logam yang kuat dan tahan lasak memberi sokongan andal untuk pencetakan berterusan.

Model-model BP5100DN/BP5100DW Elite Series juga mudah digunakan, dengan teknologi pemasangan pemacu satu-klik ciri Pantum membolehkan pengguna menetapkannya dengan satu klik pada butang. Pencetakan itu sendiri mudah dilaksanakan dan boleh dilakukan pada telefon bimbit, melalui aplikasi Pantum, Air print, atau Mopria. Selain itu, model-model ini mempunyai mod senyap bagi memastikan persekitaran kerja yang senyap dan tidak terganggu. Justeru itu, ia sesuai khususnya untuk perusahaan bersaiz kecil dan sederhana, kumpulan kerja perusahaan dan pengguna kerajaan.

Menerusi jaringan jualan global yang semakin berkembang, kini Pantum berada di berpuluh-puluh negara serta wilayah di seluruh dunia. Dengan Elite Series baharunya yang dimulakan pada Tahun Baharu, Pantum memandang ke tahun 2021 yang menjanjikan harapan ketika ia berusaha untuk membawa penyelesaian pencetakan kepada pengguna yang lebih beraneka berbanding sebelum ini.

Ditubuhkan pada tahun 2010, Pantum ialah pengeluar pencetak, dengan perniagaannya mencakupi pencetak, bahan cetak serta penyelesaian dan perkhidmatan pencetakan. Pada tahun 2011, Pantum memulakan pengembangan luar negaranya menerusi jejak global semasa yang melibatkan berpuluh-puluh negara. Dengan teknologi berpatennya, Pantum komited untuk memenuhi keperluan pencetakan yang semakin berkembang dengan menawarkan produk yang menjimatkan, mesra pengguna dan cekap tenaga serta penyelesaian pencetakan yang andal. Hari ini, Pantum kini turut membawa nilai yang lebih besar kepada pelanggannya melalui produknya yang berkesan kos dan perkhidmatan premium.

RusiaChulpan SadykovaWakil Jualan RusiaTel.: +7 987 2 975 973Emel: chulpan@pantum.com

EropahEn. Jack HaoPengurus Jualan EropahTelefon Bimbit: +86 15916279793Emel: jack.hao@pantum.com

Asia-PasifikEn. Aaron ZhaoPengurus Jualan Asia-PasifikTelefon Bimbit: +86 18928036307Emel: Aaron.zhao@pantum.com

Amerika UtaraEn. Kyan LiaoPengurus Jualan Amerika UtaraTelefon Bimbit: +86 13570615281Emel: kyan.liao@pantum.com

Keywords: Computer/Electronics Household/Consumer/Cosmetics Office Products Computer Accessories Retail New products/services


Logo Berwarna Nostalgia Kembali Pada Produk Keluaran Apple Tahun Ini?!

Baru-baru ini ada khabar angin mengatakan Apple ingin menggunakan warna nostalgia pada logo mereka untuk produk yang seterusnya, dan Mac mungkin adalah produk pertama yang akan menggunakannya.

Sekiranya sebut sahaja logo Apple, warna kelabu/perak akan terlintas di minda. Namun pada awal tahun 1977, pereka grafik Rob Janoff telah mereka logo Apple yang berwarna-warni. Pada tahun 1984, Apple buat pertama kalinya menggunakan logo pelangi pada Macintosh generasi pertama, juga pada produk yang seterusnya.

Jika logo pelangi dikembalikan dalam aliran pemasaran, selain Mac peranti pintar iPhone dilihat mungkin akan digunakan terutama iPhone XR yang mempunyai pilihan warna mesti nampak lebih menarik.

Setakat ini hanya berita khabar angin sahaja, adakah ia akan diperkenalkan? Kita sama-sama menunggu acara rasmi dari Apple.


Reviu Eksklusif: Nokia 1, Peranti Mesra Poket Dengan Rekaan Kompak!

Nokia 1 merupakan peranti bajet yang menggunakan sistem operasi asas Android Oreo Go Edition, ia ditawarkan dalam pilihan warna Warn Red dan Dark Blue. Yang menarik adalah panel belakang yang boleh dicabut boleh didapati dalam pilihan warna Azure, Grey, Yellow dan Pink. Kalau berminat, boleh baca seterusnya peranti bajet ini mempunyai apa ciri-ciri menarik! Jom~

Menampilkan paparan skrin 4.5 inci, Nokia 1 masih menawarkan rekaan kompak berketebalan hanya 9.5mm dan seberat 131g.

Bukan itu sahaja, telefon pintar ini juga masih selesa dipegang walaupun dengan sebelah tangan. Malah rekaan yang kompak juga memudahkan ia diletakkan di dalam poket seluar.

Rekaan bahagian atas telefon pintar ini kelihatan agak ringkas, di mana hanya menyediakan port untuk audio jack. Manakala pada bahagian bawah pula hanya terdapat satu port sahaja iaitu microUSB bagi tujuan pengecasan.

Selain itu, butang Power dan laras Volume pula berada di sisi kanan Nokia 1.

Panel belakang telefon pintar ini telah menempatkan lensa utama 5 Megapiksel dengan bantuan LED flash tulisan Nokia dan speaker.

Jika dilihat pada lensa penggambaran, jangan tertipu dengan rekaan seakan dwi-kamera ini. Penggambaran swafoto pula beresolusi 2 Megapiksel tanpa sokongan Selfie flash.

Menyokong kerangka yang diperbuat daripada polikarbonat, panel belakang telefon pintar ini boleh dibuka dengan cara mengumpilnya.

Pada bahagian dalam terdapat bateri berkapasiti 2150mAh yang boleh ditukar ganti, manakala bahagian atas bateri pula tersedia dua slot kad SIM jenis nano SIM serta slot untuk kad tambahan microSD.

Apa yang menariknya Nokia 1 ini adalah pilihan panel belakangnya yang boleh ditukar ganti dengan pilihan warna lain.

Walaupun hanya menawarkan dua pilihan warna sahaja iaitu Warm Red atau Dark Blue, tetapi telefon pintar ini hadir dengan sarung Xpress-on yang mana menyediakan empat pilihan warna lain iaitu Azure, Grey, Yellow, dan Pink.

Salah satu kelebihan yang ada pada Nokia 1 adalah dijalankan oleh Android Oreo Go Edition selain harganya yang mesra poket.

Kepada yang masih belum tahu, Android Go Edition diperkenalkan khas untuk telefon pintar berspesifikasi rendah yang menawarkan aplikasi lebih ringan berbanding biasa.

Peranti ini hadir dengan paparan antaramuka asal Android sepertimana model Nokia 6, Nokia 3 serta Nokia 5 yang sangat mesra pengguna.

Setakat yang kami gunakan, ia sangat lancar tanpa sebarang masalah lagging walaupun telefon pintar ini hanya menawarkan RAM 1GB sahaja.

Kamera utama dilengkapi bersama sensor 5 Megapiksel telah diserikan dengan pelbagai mod menarik antaranya adalah HDR, Panorama, Beautify dan juga Manual.

Manakala kamera swafoto beresolusi 2 Megapiksel hadir dengan mod Auto, Beautify serta Manual tanpa bantuan selfie-light.

Kelebihan yang dapat dilihat pada Android Go Edition adalah aplikasi Google yang diguna pakai seperti Gmail, Maps Go, Google Go, YouTube Go dan beberapa lagi hanya menggunakan separuh ruang memori dari apa yang digunakan oleh versi Android asal.

Lebih menarik, aplikasi yang ditawarkan pada peranti ini tidak melebihi 10MB dan mampu beroperasi secara offline.

Apabila anda berada di luar dan lupa untuk membawa pengecas ataupun powerbank, Nokia menjanjikan ketahanan bateri yang jauh lebih lama dengan adanya sokongan ciri Battery saver.

Pemilihan mod ini akan mengehadkan penggunaan data apabila bateri tinggal 15% sahaja.

Jika dilihat pada rekaan Nokia 1, ia masih memuaskan walaupun tidak menyokong rekaan unibodi, sesuai dengan harganya yang mesra poket. Rekaan kompak sebegini memudahkan pengguna meletakkan peranti ini di dalam poket atau membawanya ke keluar.

Salah satu kelebihan peranti ini adalah hadir dengan sokongan Android Oreo Go Edition, senarai aplikasi Google seperti Gmail, Maps Go, Google Go dan YouTube Go boleh sahaja digunakan secara lancar tanpa masalah.

Walaupun hadir dalam kelas rendah, Nokia 1 masih menawarkan beberapa ciri-ciri menarik padanya seperti sentuhan antaramuka asal Android, penggambaran 5 Megapiksel yang masih baik serta ketahanan bateri yang panjang.

Kepada yang sedang mencari telefon pintar bajet untuk dijadikan peranti kedua atau dihadiahkan kepada orang tua tersayang, Nokia 1 ini boleh dipertimbangkan!


Penyelesaian Penyimpanan HyperDrive® dengan Asas Sumber Terbuka SoftIron Disahkan Veeam Ready

SoftIron Menyertai Program Perkongsian Bersekutu Veeam Technology

LONDON, 26 November 2020 /PRNewswire/ — SoftIron Ltd., peneraju penyelesaian pusat data tugas khas, hari ini mengumumkan bahawa ia telah memperoleh Veeam Ready – Objek dan Objek dengan kelayakan tidak boleh ubah untuk penyelesaian penyimpanan HyperDrive® berasaskan Ceph. Selaras dengan statusnya yang telah disahkan, SoftIron juga berbesar hati mengumumkan penglibatan rasminya dengan Veeam®, peneraju penyelesaian sandaran yang memberikan khidmat Cloud Data Management™, sebagai Rakan Teknologi Bersekutu.

Kejayaan ini menjadikan HyperDrive sebagai satu-satunya seni bina penyimpanan takrif perisian (SDS) yang diiktiraf dan bersumber terbuka, yang juga berupaya menyediakan penyimpanan menyeluruh (blok, fail dan objek) dengan kelayakan ciri-ciri tidak boleh ubah. Dipadankan dengan pendekatan ‘tugas khas’ unik SoftIron – suatu perkakasan yang dibina khas untuk mengoptimumkan Ceph – akan memberikan kebebasan, fleksibiliti dan kebolehpercayaan yang tiada tandingan kepada perusahaan untuk menjalankan fungsi penyimpanan dan pengurusan data serta penyelesaian sandaran yang berfungsi dengan baik dan tangkas.

Objek Tidak Boleh Ubah ialah ciri yang melindungi data daripada diubah atau dihapuskan, apabila data ditulis dan ditetapkan sebagai fail objek yang terlindung. HyperDrive juga telah memperoleh status Veeam Ready Object, menunjukkan keserasiannya dengan kedua-dua peringkat awan S3 dan Veeam Backup & Replication ™ serta keupayaan penyimpanan objek. Banyak kelebihan yang didapati daripada gabungan ini; membolehkan integrasi yang lancar ke dalam strategi awan pelbagai dan awan hibrid, pada masa yang sama menyokong sejumlah tahap prestasi dan bebanan penyimpanan yang berbeza dalam seni bina yang sama.

“Teras yang mudah, fleksibiliti dan kebolehpercayaan Veeam amat berpadanan dengan matlamat yang kami cipta sendiri dalam membina infrastruktur pusat data tugas khas,” kata Craig Chadwell, Naib Presiden Produk SoftIron. “Keputusan kami untuk bekerjasama dengan Veeam adalah sesuatu yang strategik dan kami dapat melihat minat pelanggan yang ketara terhadap keupayaan penyelesaian yang digabungkan. Dengan pengesahan ini, kami dapat menawarkan alternatif terbaik untuk pelanggan yang mencari penyelesaian sumber terbuka yang bersepadu bagi menggunakan sandaran dan keupayaan replikasi Veeam, sama ada pada premis atau dalam seni bina awan hibrid yang serasi dengan S3. Kami sangat teruja dapat bekerjasama dengan Veeam dan menantikan kejayaan yang bakal dicipta bersama. “

Faktor yang timbul dan mempengaruhi para peneraju IT untuk mempertimbangkan penggantian platform sandaran sedia ada dan platform pemulihan menjadi penyebab kepada peningkatan permintaan untuk perlindungan menyeluruh terhadap perisian tebusan. Menurut laporan Gartner baru-baru ini, Keupayaan Kritikal untuk Sandaran Pusat Data dan Penyelesaian Pemulihan, “menjelang tahun 2022, 40% organisasi akan mengganti atau menambah aplikasi sandaran mereka sepenuhnya, berbanding dengan yang telah mereka gunakan pada tahun 2018,” yang mendapati bahawa “fungsi sandaran asas yang ditawarkan oleh vendor awan sedang digantikan oleh penyelesaian sandaran perusahaan untuk meningkatkan perlindungan data dan menjadikan perlindungan data awan sesuai dengan keupayaannya pada premis.” Laporan Gartner tersedia dalam tempoh yang terhad di laman web SoftIron di bit.ly/Complimentary_Gartner_Report

Pengguna akhir atau penjual semula yang berminat untuk mengetahui lebih lanjut tentang penyelesaian Veeam Ready HyperDrive, atau untuk meminta demo, boleh melayari www.softiron.com/partners/veeam-ready atau e-mel info@softiron.com

*Gartner, Keupayaan Kritikal untuk Sandaran Pusat Data dan Penyelesaian Pemulihan, 20 Julai 2020, Nik Simpson, Santhosh Rao, Jerry Rozeman, Michael Hoeck

*Gartner tidak menyokong mana-mana vendor, produk atau perkhidmatan yang digambarkan dalam penerbitan penyelidikannya dan tidak mencadangkan pengguna teknologi untuk memilih hanya vendor dengan penilaian tertinggi atau sebutan lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menolak semua jaminan, tersurat atau tersirat, sehubungan dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu.

SoftIron® ialah peneraju dunia dalam aplikasi tugas khas untuk penjualan penyelesaian pusat data. Perkakasan mereka yang unggul dan direka khas, dibangunkan dan dipasang di California dan mereka adalah satu-satunya pengeluar yang menawarkan peralatan asal yang boleh diperiksa. Perisian takrifan SoftIron HyperDrive® , portfolio penyimpanan perusahaan berjalan mengikut kepantasan kabel dan direka secara tersuai untuk mengoptimumkan Ceph. HyperSwitch™ ialah rangkaian generasi akan datang, suis terunggul yang dibina untuk memaksimumkan prestasi dan fleksibiliti SONiC. HyperCast™adalah penyelesaian seiring transkod 4K berkepadatan tinggi untuk penghantaran pelbagai skrin, pelbagai format. SoftIron mengungkap nilai perniagaan yang lebih besar untuk perusahaan dengan menyampaikan produk terbaik dalam kelasnya, bebas daripada kebergantungan terhadap satu-satu perisian dan perkakasan tunggal. Untuk maklumat lanjut, sila layari www.SoftIron.com.


[ Khabar Angin ] iPhone 11 Tiada Lagi Sokongan 3D Touch?!

Semakin banyak ketirisan iPhone 11 di laman sesawang, apa yang pasti adalah rekaan bagi peranti baharu ini tetap hadir dengan skrin takuk dan bahagian kamera seperti yang dikhabarkan terdapat tiga lensa untuk siri iPhone XS baharu dan dua lensa bagi iPhone XR 2.

Terkini terdapat ura-ura mengatakan bahawa ciri 3D Touch yang sangat diminati oleh pengguna iPhone kini akan dibuang sepenuhnya dari siri iPhone 11.

Bermakna selepas iPhone XR yang telah mengeluarkan fungsi 3D Touch pada tahun lalu, siri iPhone baharu juga tidak akan menemui fungsi ini lagi.

Apa pandangan anda semua dengan keputusan yang dibuat oleh pihak Apple?


Cloudera Melengkapkan Pensijilan SOC 2 Type II untuk Awan Awam Platform Data Cloudera

Pensijilan menjamin kepercayaan pelanggan terhadap Platform Data Cloudera untuk Awan Data Perusahaan mereka

SANTA CLARA, California, 28 Januari 2021 /PRNewswire/ — Cloudera, (NYSE: CLDR), syarikat awan data perusahaan, hari ini mengumumkan bahawa ia telah berjaya melengkapkan pensijilan SOC 2 Type II Service Organization Control (SOC 2) untuk Awan Awam Platform Data Cloudera mengikut piawaian pengakusaksian yang ditetapkan oleh American Institute of Certified Public Accountants (AICPA).

Dapatan ini mengesahkan bahawa platform Awan Awam CDP Cloudera memenuhi piawaian SOC 2 yang relatif dengan Prinsip Perkhidmatan Kepercayaan dan Kriteria Keselamatan (Security Trust Services Principle and Criteria). Pensijilan ini berserta senarai panjang keupayaan keselamatan syarikat ini yang luas, merupakan suatu pengesahan yang menjadi penyebab pelanggan global Cloudera daripada industri yang dikawal selia dengan ketat seperti lapan daripada 10 buah bank terkemuka, sembilan daripada 10 buah syarikat farmaseutikal terkemuka dan 10 daripada 10 syarikat telekomunikasi terkemuka mempercayai Cloudera dengan data paling sensitif mereka dalam Awan Data Perusahaan.

“Perusahaan berusaha untuk menjamin dan mengawal data mereka terutamanya di dunia pelbagai awan. Mereka dikehendaki menjamin data dalam kerangka kerja kawal selia dan ramai yang menjangka akan berhadapan dengan peraturan kerahsiaan data baharu dalam masa terdekat,” kata Eddie Garcia, Ketua Pegawai Maklumat Cloudera. “Platform Data Cloudera dipercayai oleh beberapa syarikat terbesar yang terlibat dalam industri yang dikawal selia dengan ketat dan sensitif serta pensijilan ini mengesahkan komitmen kami yang berterusan terhadap keselamatan data, tadbir urus dan kerahsiaan.”

Pelanggan Cloudera memperoleh nilai yang luar biasa dalam dasar keselamatan dan pematuhan berpusat yang dilaksanakan di pelbagai beban kerja—terutamanya semasa peralihan mereka kepada infrastruktur awan pelbagai dan hibrid. Dengan Shared Data Experience (SDX) Platform Data Cloudera, perusahaan boleh mempercayai bahawa mereka mempunyai dasar keselamatan yang paling terkini untuk kes penggunaan dan beban kerja yang berbeza seperti kejuruteraan data, gudang data serta penggunaan sains data.

Di Cloudera, kami percaya bahawa data boleh menjadikan apa yang mustahil pada masa kini menjadi kenyataan pada masa hadapan. Kami memperkasakan orang ramai untuk mengubah data yang kompleks menjadi maklumat yang jelas dan dapat dilaksanakan. Cloudera menyampaikan awan data perusahaan untuk sebarang data, di mana-mana sahaja, daripada Pinggir (Edge) kepada Kecerdasan Buatan (AI). Dikuasakan oleh inovasi berterusan daripada komuniti sumber terbuka, Cloudera memajukan transformasi digital untuk perusahaan terbesar di dunia. Ketahui lebih lanjut di Cloudera.com.

Cloudera dan tanda yang berkaitan merupakan tanda dagangan atau tanda dagangan berdaftar Cloudera, Inc. Semua nama syarikat dan produk lain mungkin merupakan tanda dagang pemiliknya masing-masing.


Ditto Sudah Muncul Di Dalam Pokemon GO!

Ditto mungkin salah satu Pokemon yang unik dan menjadi buruan ramai trainer tegar Pokemon GO. Ditto mempunyai kebolehan meniru rupa, skills dan kuasa Pokemon lain, menjadikannya antara Pokemon yang versatil.

Niantic dilaporkan telah memasukkan Ditto ke dalam Pokemon GO untuk ditangkap, namun ia bukanlah tugas yang mudah untuk menangkap Pokemon ini. Anda tidak dapat melihat Ditto di dalam peta permainan kerana ia menyamar sebagai binatang lain. Boleh jadi ia menyamar sebagai Pidgey, Ratata dan lain-lain, jadi anda perlu menangkap sebanyak mungkin Pokemon yang anda dapat lihat di dalam permainan bagi meningkatkan peluang anda mendapatkan Ditto.

Apabila anda sudah mendapatkan Ditto, anda boleh bawanya ke dalam pertarungan dan ia secara automatik akan meniru Pokemon pertama yang menjadi lawannya. Jikalau lawan anda juga meletakkan Ditto sebagai Pokemon pertama, kedua-duanya akan kekal sama.

Okay, bersiap sedia semua untuk memburu Ditto!


vivo V7+ Peranti Pertama vivo Yang Mengenakan Teknologi Imbasan Muka

Esok vivo V7+ akan dilancarkan secara rasmi di Malaysia. Sebelum itu, vivo mahu memperkenalkan serba sedikit apa kelebihan yang ada pada peranti ini. Vivo V7+ merupakan peranti pertama vivo yang dilengkapi skrin paparan penuh di depan. Ia dihasilkan bertujuan bagi memenuhi kehendak para pengguna dan ingin bersaing dalam industri telefon pintar tempatan.

Selain daripada memiliki paparan hampir penuh, vivo V7+ juga dimuatkan dengan sistem keselamatan yang berteknologi tinggi. Pengguna kini ditawarkan sistem imbasan muka untuk menyahkunci peranti – teknologi yang lebih kurang sama digunakan pada peranti flagship Samsung dan Apple.

Dinamakan Face Access, ciri keselamatan terbaru ini dikatakan akan memberi kemudahan kepada pengguna selain daripada fungsi pengimbas cap jari di belakang. Face Access mampu membuka peranti dalam masa 0.1 saat sahaja, sekaligus menjadikan pengalaman lebih sempurna dan lebih mudah.

Vivo V7+ akan hadir dengan kamera selfie 24 Megapiksel di samping kerangka badan yang nipis. Peranti ini mungkin akan dijual pada harga di bawah RM1500 di Malaysia dan untuk maklumat lanjut mengenainya, boleh layari Facebook vivo Malaysia.


Siri HONOR 30 Bakal Tampil Dengan 3 Cipset 5G?

Ada satu berita menarik bagi peminat peranti pintar HONOR apabila siri HONOR 30 dikhabarkan bakal tampil dengan 3 cipset HiSlilicon iaitu Kirin 820, Kirin 985 dan Kirin 990 5G.

Menurut laporan daripada GSMARENA, HONOR 30 Pro ini dikatakan bakal tampil dengan Kirin 990 5G dan dipadankan dengan 12GB RAM dan disertakan dengan kamera yang berkuasa iaitu 50MP bagi kamera utama.

Bagi HONOR 30 pula, ia dikatakan bakal hadir dengan cip pemproses Kirin 985 dan hadir dengan kamera utama 40MP. skrin juga sangat baik apabila berkemungkinan ia hadir dengan dengan 6.57” AMOLED display.

JAdi sama-sama kita nantikan kehadiran siri HONOR 30 ini pada 15 April ini!!


ASUS ROG Akan Memperkenalkan Telefon Pintar Bulan Hadapan?

Telefon pintar permainan atau gaming seperti Xiaomi Black Shark, dan Nubia Red Magic telah menjadi bualan oleh para gamer. Di Malaysia, Xiaomi Black Shark dan Razer Phone sudah mula ditawarkan pada harga dibawah RM3 ribu. Baru-baru ini cakap-cakap di internet mengatakan ASUS ROG bakal mengeluarkan telefon pintar mereka bulan hadapan bersempena acara Computex.

Peranti ini bakal hadir dengan cip pemproses Qualcomm Snapdragon 845, RAM sehingga 8GB dengan skrin paparan yang menyokong kadar segar semula 120 Hz atau 144 Hz. Perkakasan sebegini sekaligus melancarkan lagi permainan popular seperti PUBG, Rules of Survival, Free Fire, dan sebagainya.

Acara Computex yang akan berlangsung tidak lama lagi bakal mempamerkan produk-produk IT terbaharu oleh pengeluar-pengeluar terkemuka dunia. Oleh itu, kami akan membuat liputan apakah produk yang menarik perhatian di sana nanti.


Nokia 3.4 Bakal Hadir Di Pasaran Malaysia Tidak Lama Lagi!!!

Jenama peranti pintar legend ini iaitu Nokia yang telah melancarkan peranti Nokia 3.4 baru-baru ini telah mengumumkan bahawa bakal tiba di Malaysia tidak lama lagi.

Perkara ini diumumkan sendiri oleh Macpie Distribution menerusi akan Facebook mereka. Namun, tiada tarikh rasmi pelancaran bagi pasaran tempatan lagi.

Jadi, kita terpaksa menantikan bilakah tarikh rasmi yang akan diumumkan oleh Macpie Distribution kelak.


Pelancaran LEAGOO Shark 1 Tampil Memperlihatkan Skrin 6 Inci Serta Bateri 6300mAh

Jenama LEAGOO yang boleh dianggap masih baru dalam arena telefon pintar di negara ini sememangnya memiliki keistimewaannya yang tersendiri berbanding jenama popular sedia ada. Ini kerana ia lebih memfokuskan pada segmen pembuatan telefon pintar dengan sokongan spesifikasi menarik pada harga jualan di bawah RM1,000.

Baru-baru ini LEAGOO dengan bangganya telah melancarkan peranti flagship terbarunya untuk pasaran tempatan dengan kemunculan Shark 1. Di dalam majlis itu juga, LEAGOO turut mengambil kesempatan untuk mengumumkan perlantikan pelakon Zul Ariffin sebagai duta produknya.

LEAGOO Shark 1 yang dioperasikan dengan LEAGOO OS 1.2 berasaskan Android 5.1 Lollipop ini telah dikuasakan oleh pemproses Octa Core daripada MediaTek MT6753 yang berkelajuan 1.3GHz. Ia juga telah dilengkapi dengan RAM berkapasiti 3GB yang sudah cukup untuk menjanjikan kelancaran pengoperasian peranti mampu milik ini.

Tidak cukup dengan itu, paparan skrin 2.5D sebesar 6 inci dengan resolusi HD Penuh ini juga membolehkan anda menikmati pengalaman terbaik multimedia tanpa henti dengan sokongan kapasiti bateri mencecah sehingga 6300mAh. Malah masa mengecas juga terasa lebih pantas dengan adanya sokongan teknologi pengecas pantas ‘Pump Express Flash Charge 9V/3A’. Selain itu, aspek keselamatan juga lebih terjamin dengan penyediaan pengimbas cap jari pada panel belakang peranti ini.

Harga jualan bagi peranti LEAGOO SHARK 1 adalah RM 999, layari laman rasmi https://www.leagoo.com.my/ untuk maklumat selanjutnya.


Lazada Malaysia & McDonald Kini Jadi Rakan Digital Boost!!

E-dompet tempatan Boost hari ini mengumumkan kerjasama baharu dengan Lazada Malaysia dan McDonald’s. Kerjasama baharu ini merupakan penerusan usaha Boost untuk menggalakkan penggunaan serentak dan lancar sesama penyedia perkhidmatan digital, bagi memperluaskan perkhidmatan dalam dan luar talian, serta membina ekosistem tanpa tunai dan digital negara yang mampan.

Bermula hari ini, pengguna Boost yang membeli-belah di Lazada Malaysia boleh membayar dengan mudah ketika check-out dengan log masuk menggunakan nombor telefon bimbit berdaftar dan PIN 6-digit akaun Boost mereka. Di McDonald’s pula, pengguna boleh menggunakan Boost untuk pembayaran dalam talian dan di restoran.

Untuk meraikan kerjasama yang baru diumumkan, pengguna Boost boleh menikmati diskaun RM11 dengan perbelanjaan minimum RM100 pada hari ini di aplikasi Lazada Malaysia dengan membayar menggunakan Boost. Bermula 19 sehingga 28 Februari pula, pengguna boleh menerima diskaun RM5 dengan perbelanjaan minimum RM50.

Selain itu, pengguna yang menggunakan Boost untuk membayar dalam talian untuk pesanan McDelivery akan menerima rebat tunai bernilai RM5, dengan perbelanjaan minimum RM25. Rebat tunai ini boleh digunakan di mana-mana cawang McDonald’s atau dalam talian melalui McDelivery.

Selain itu, bersempena kerjasama baharu dengan Lazada Malaysia dan McDonald’s, Boost akan mengadakan ‘Pesta Online’ sehingga 31 Mac. ‘Pesta Online’ ialah sebahagian kempen #BoostGotYou yang dilancarkan pada Mac lalu, ketika warga Malaysia mula mempelajari cara untuk kekal selamat sambil mengharungi pandemik.

Sepanjang enam minggu yang akan datang, pengguna Boost boleh menikmati banyak ganjaran hebat dan penjimatan.

Untuk maklumat lanjut, pengguna boleh mengikuti rangkaian media sosial rasmi Boost di Facebook (facebook.com/myboostapp) dan Instagram (instagram.com/myboostapp) serta laman sesawang rasmi di www.myboost.com.my. Boost boleh dimuat turun di Google Play, App Store atau HUAWEI AppGallery.


Apple Menyisihkan Cip Intel Untuk Produk Mac Tahun Hadapan?

Ada khabar angin bahawa kini Apple sedang membina CPU berasaskan ARM khas untuk produk Mac, dan kali ini mereka menyertakan lebih terperinci daripada biasanya.

Menurut sumber Bloomberg, Apple kini sedang giat menjalankan projek dengan kod nama “Kalamata” dan mensasarkan untuk sekurang-kurangnya melancarkan sistem berasaskan ARM meggunakan A14 Bionic SoC pada tahun 2021. Apple diaktakan akan menggunakan cip 5nm yang dikeluarkan oleh TSMC dan dijangkakan akan ada penurunan harga kos dari segi pengekluaran cip memandangkan peralihan ini memperlihatkan Apple akan mula menyisihkan cip Intel dari produk Mac mereka.

Cip baru ini dilaporkan mengandungi lapan teras berprestasi tinggi (Firestorm) dan empat teras kecekapan tinggi (Icestorm). Apple dilaporkan akan mempertimbangkan sistem dengan lebih daripada 12 teras pada masa akan datang. Bloomberg berpendapat bahawa ini adalah sistem yang berprestasi lebih rendah dan tidak dicipta untuk bersaing dengan barisan produk Intel yang teratas, dan ia akan menjalankan macOS, bukan iOS.

Masih belum jelas apakah Windows untuk ARM akan berfungsi pada peranti Mac dengan cip terbaru ini. Sistem operasi Windows telah lama dapat berfungsi pada Mac sejak Apple menggunakan  x86, dan secara teori Windows untuk ARM juga seharusnya dapat berfungsi. Kami juga tidak tahu jenis emulasi x86 yang akan tersedia pada sistem baru. Faktor-faktor ini amat penting untuk dipertimbangkan kerana masih ramai pengguna Mac yang memasang Windows sebagai sistem operasi kedua. Kita tunggu dan lihat.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Miliki Samsung Galaxy S7 edge Daripada Harga Hanya RM114 Sebulan

Sehubungan dengan pelancaran peranti pintar yang paling dinanti-nantikan, Maxis telah menawarkan harga yang paling berpatutan iaitu hanya RM114 sebulan kepada pelanggan yang ingin memiliki Samsung Galaxy S7 edge dengan Maxis Zerolution. Lebih menariknya lagi, 1000 pelanggan pertama pelan MaxisONE yang membeli peranti ini dengan Zerolution turut ditawarkan dengan rebat bil sebanyak RM200. Samsung Galaxy S7 edge kini sudah boleh didapati di semua Pusat Maxis dan juga Rakan Eksklusif Maxis di seluruh negara. Untuk mendapat maklumat lanjut mengenai Samsung Galaxy S7 edge dengan Maxis Zerolution, sila layari www.maxis.com.my


Microland memperoleh kepercayaan untuk Pemindahan Windows Server dan SQL Server kepada Microsoft Azure Advanced Specialization

BENGALURU, India, LONDON dan ATLANTA, 18 Januari 2021 /PRNewswire/ — Microland, sebuah syarikat perkhidmatan digital terkemuka hari ini mengumumkan bahawa ia telah memperoleh kepercayaan untuk memindahkan Windows Server dan SQL Server kepada Microsoft Azure Advanced Specialization. Pengiktirafan ini mengesahkan pengetahuan mendalam, pengalaman dan kepakaran meluas yang dimiliki oleh Microland dalam memindahkan beban kerja berasaskan Windows Server dan SQL Server kepada Azure.

Pengiktirafan ini diperoleh secara eksklusif oleh rakan kongsi yang memenuhi kriteria ketat yang ditetapkan dari sudut kejayaan pelanggan dan kemahiran kakitangan serta lulus audit pihak ketiga dalam proses pemindahan tersebut. Ia menjadikan Microland sebagai rakan kongsi pilihan kepada perusahaan yang ingin memodenkan aplikasi mereka dan memanfaatkan sepenuhnya kelebihan yang ditawarkan oleh pengkomputeran awan. Perkara ini menjadi lebih penting sekarang disebabkan pemberhentian sokongan terhadap Windows Server 2008 R2 dan SQL Server 2008 R2. Ia merupakan suatu perakuan terhadap kemahiran dan keupayaan canggih yang dimiliki oleh Microland untuk bekerjasama dengan pelanggan bagi memindahkan beban kerja sedia ada mereka kepada awan, melalui penyediaan perkhidmatan kitaran hayat yang lengkap merangkumi perancangan, penilaian, reka bentuk dan pemindahan.

“Perkongsian kami dengan Microsoft terus diperkukuh dan kami berbesar hati menerima akreditasi kepakaran canggih Azure berikutan kemahiran kami memindahkan beban kerja Windows dan SQL kepada awan. Microland merupakan suatu nama yang dipercayai dalam ruang lingkup Azure, dengan pelbagai kemahiran dan kecekapan dalam pengurusan awan hibrid. Pengkhususan ini memperkuat komitmen kami untuk membawa keupayaan canggih Azure kepada pelanggan sebagai sebahagian daripada kerangka kerja perkhidmatan kami yang cemerlang,” kata Sivakumar Thiyagarajan, Naib Presiden Kanan, Pakatan Strategik Microland.

Microland telah menjadi rakan kongsi Microsoft sejak tahun 1995 dan memperoleh 9 Gold Competency serta Azure Competency yang canggih dalam pemindahan SQL dan Windows. Microland telah bekerjasama secara meluas dengan pelanggan di seluruh dunia dalam memindahkan applikasi mereka kepada Azure, menggunakan Azure App Service, Service Environment, SQL Managed Instance, Data Factory, App Insights, Data Lake, Data Bricks, Azure Kafka dan AppFabric.

Gavriella Schuster, Naib Presiden Korporat, One Commercial Partner (OCP), Microsoft Corp. mengulas: “Pemindahan Windows Server dan SQL Server kepada pengkhususan canggih Microsoft Azure menonjolkan rakan kongsi yang dilihat sebagai paling berkemampuan untuk melakukan pemindahan beban kerja berasaskan Windows kepada Azure. Microland dengan jelas menunjukkan bahawa mereka mempunyai kemahiran serta pengalaman untuk menawarkan pemindahan yang berjaya kepada pelanggan supaya mereka boleh mula menikmati manfaat berada dalam awan.”

Microland telah menyokong pelanggan yang terdiri daripada pelbagai sektor merangkumi Perbankan, Perkhidmatan Kewangan dan Insurans (BFSI), Peruncitan, Teknologi Tinggi, Farmaseutikal & Sains Hayat melalui aplikasi bersepadu dan keupayaan infrastruktur perkhidmatan transformasi awan, membolehkan mereka dengan sepenuhnya mengoptimumkan dan fokus dengan pelaburan awan mereka. Dengan kepakaran yang tinggi dalam pengurusan awan hibrid dan trend teknologi awan, Microland membantu pelanggan mengurangkan perbelanjaan modal dan kos pentadbiran serta meningkatkan prestasi, keselamatan dan kebolehpercayaan. Selain daripada perkhidmatan Operasi dan Pemindahan awan Hibrid, portfolio penyelesaian Microland juga merangkumi Awan Ekonomi, Transformasi Pusat Data, Perkhidmatan Pemulihan Bencana dan Operasi Pembangunan (DevOps). Microland juga telah melabur dengan banyak dalam penyelesaian proprietari iaitu Intelligeni sebuah platform AIOps yang mendorong automasi di keseluruhan pusat data. Microland juga telah menubuhkan pusat kecemerlangan untuk perkhidmatan pemindahan bagi rangkaian penyelesaian Microsoft.

Komitmen Microland dalam “Merealisasikan Digital” (“Making Digital Happen”) membolehkan teknologi melakukan lebih banyak serta mengurangkan gangguan. Kami memudahkan perusahaan melakukan peralihan kepada infrastruktur digital nextGen melalui portfolio perkhidmatan yang luas termasuk Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian. Kami memastikan penggunaan perkhidmatan digital boleh diramal, boleh dipercayai dan stabil.

Dalam dunia yang terkesan dengan COVID, Microland akan memastikan digital diguna pakai oleh perusahaan dengan fokus utama pada perkhidmatan yang lebih relevan dengan pelanggan dan prospek kami berbanding sebelumnya, menjaminkan hasil perniagaan.

Diperbadankan pada tahun 1989 dan beribu pejabat di Bengaluru, India, Microland mempunyai lebih 4,500 orang pakar digital di seluruh pejabat dan pusat penghantaran di Asia, Australia, Eropah, Timur Tengah dan Amerika Utara.

Sila baca lebih lanjut di sini: https://www.microland.com/

Microsoft (Nasdaq “MSFT” @microsoft) mendayakan transformasi digital untuk era awan dan sisi pintar. Misinya adalah untuk membolehkan setiap orang dan organisasi di planet ini mencapai lebih banyak kejayaan.

Keywords: Computer Software Computer/Electronics Electronic Design Automation Internet Technology Telecommunications Survey, Polls & Research


Wiko View3 & Wiko View3 Lite Kini Ditawarkan Di Pasaran Tempatan – Harga Bermula RM449!

Wiko terkenal dengan penawaran peranti pintar pada kadar harga mampu milik dan sangat berpatutan. Terkini, Wiko muncul dengan siri terbaru baru mereka iaitu Wiko View3 dan Wiko View3 Lite untuk pasaran tempatan.

Wiko View3 membawakan skrin 6.26″ dengan resolusi HD+ bersama takuk kecil. Enjin dalaman menggunakan pemproses MediaTek Helio P22 dan dibantu memori 3GB RAM + 32GB ROM (MicroSD hingga 256GB). Untuk kamera, Wiko View 3 mempunyai tiga kamera utama : 13MP + 12MP + 2MP dan kamera swafoto : 8MP. Melengkapinya, bateri 4,000 mAh.

Wiko View3 Lite pula, peranti ini menggunakan paparan bersaiz 6.09″ HD+ bersama cip pemproses Unisoc Octa-Core 1.6GHz. Melengkapinya adalah memori 2GB RAM + 32GB ROM (MicroSD hingga 128GB) dan bateri berkapasiti 4,000 mAh. Kamera utama dalah 13MP + 2MP dan kamera hadapan pula 5MP.

Tersedia secara eksklusif di Lazada, Wiko View3 ditawarkan pada harga RM599 dan Wiko View3 Lite pula dijual pada RM449. Menambah keriangan ramai, Wiko kini hadir dengan penawaran hebat untuk kedua-dua peranti ini yang boleh dimiliki pada harga lebih rendah!

Wiko View3 boleh didapati pada harga RM489 (Harga asal : RM599) pada HARI INI – 13 Jun 2019. Manakala, Wiko View3 Lite pula boleh dimiliki pada harga RM369 (Harga asal : RM449) bermula 14-16 Jun 2019. Penghantaran adalah percuma untuk setiap pembelian dan didatangkan bersama bonus tambahan Wiko.


Pendedahan Casing Keluaran Olixar Memberi Petunjuk Rekaan Samsung Galaxy Note 7

Jika ujian benchmark memberi klu berhubung sokongan spesifikasi sesebuah peranti terbaru yang akan diperkenalkan di pasaran, pengeluar aksesori pula sering dikaitkan dengan pendedahan awal rekaan sesebuah peranti sebelum ianya didedahkan kepada umum. Baru-baru ini pengeluar aksesori yang berpangkalan di UK telah mula membuat pra-tempahan untuk pengguna memiliki casing yang diperkenalkan khas untuk model Samsung Galaxy Note 7.

Pendedahan gambar casing Olixar NovaShield itu secara tidak langsung telah memberikan gambaran awal rekaan sebenar Samsung Galaxy Note 7, yang mana ia memperlihatkan paparan skrin melengkung pada sisinya sebagaimana model Samsung Galaxy S7 edge. Bahkan bahagian bawah sisi kiri casing ini juga telah direka untuk menempatkan slot S Pen.

Berdasarkan kepada maklumat yang diperolehi, Olixar NovaShield akan dijual pada harga USD19.99 atau kira-kira RM80.30 dengan empat warna pilihan iaitu Blue Leather, Red Leather, Carbon Fibre Black dan juga Carbon Fibre Gold.


Hadiah Bernilai 3 Juta Termasuk Pengembaraan Ke Hollywood Bersama Honor

Jika anda peminat X Men, sekarang adalah masa terbaik untuk anda berbelanja kerana Honor ketika ini sedang menjalankan kempen lucky draw yang memberikan anda peluang menikmati percutian penuh glamor di Hollywood.

Honor X Power adalah kempen lucky draw hasil kerjasama antara Honor dan X-Men Apocalypse yang akan ditayangkan tidak lama lagi. Kempen lucky draw itu sudah bermula semenjak 29 April lalu dan akan berakhir pada 31 Mei ini. Antara hadiah utama yang ditawarkan adalah percutian yang ditanggung sepenuhnya ke Hollywood, California beserta barangan X-Men seperti beg dan aksesori.

Cara untuk menyertai kempen ini adalah seperti berikut:

Selepas 31 Mei, Honor akan memilih pemenang secara rawak dan mereka yang bertuah akan diberitahu menerusi panggilan telefon.


Android Nougat Beta Untuk OnePlus 3 Tidak Lama Lagi & OTA Dijangkakan Pada Hujung Tahun

Yeay!!! Kepada pemilik OnePlus 3, nampak gayanya OnePlus 3 bakal menjadi antara model awal yang akan menerima naik taraf kepada Android Nougat.

Menurut Brian Yoon, ketua divisyen perisisan OnePlus mendedahkan bahawa pengguna OnePlus 3 yang mempunyai akses beta boleh mula mendapatkan Android Nougat Beta sekitar hujung bulan ini. Selain itu beliau juga mendedahkan berita yang lebih baik, di mana Android Nougat dijangkakan akan sedia dilancarkan secara rasmi pada penghujung tahun ini.

Kalau korang tak ada akses beta dan tak sabar pula untuk merasai Android Nougat, boleh cuba muat turun CyanogenMod 14 untuk peranti korang.


Bluetooth 5, Apa Tu?

Pada Jun tahun lalu, Bluetooth 5 telah diperkenalkan, namun majoriti peranti yang diperkenalkan selepas itu masih lagi menggunakan Bluetooth 4.0. Pelancaran Samsung Galaxy S8 dilihat bakal mengubah situasi ini dengan peranti flagship tersebut menjadi telefon pintar pertama yang dilengkapi Bluetooth 5. Jadi mari korek sedikit informasi mengenai spesifikasi terbaru ini.

Bluetooth 5 juga telah dibangunkan untuk mengurangkan gangguan di antara peranti wireless bagi memberikan pengalaman penggunaan yang lebih lancar kepada pengguna. Ia masih mengekalkan ciri penggunaan kuasa yang rendah namun ditambah baik dengan lingkungan jarak 4 kali lebih baik dan 2 kali ganda kepantasan data.

Paling menarik adalah Bluetooth 5 pada Samsung Galaxy S8 dikatakan membolehkan dua peranti audio wireless memainkan audio dari sumber yang sama, lantas memudahkan anda berkongsi muzik dengan rakan-rakan.


Dapatkan Vivo Y81i Serendah RM1 Dengan Hotlink Postpaid Flex Plus

Anda kini boleh memiliki Vivo Y81i yang berharga RM499 dengan hanya RM1 sekiranya anda mendaftar dengan Hotlink Postpaid Flex Plus. Apa yang perlu anda lakukan adalah dengan mendaftar Hotlink Postpaid Flex Plus dan membayar RM60 setiap bulan dan membayar bayaran lebih awal sebanyak RM360 + RM1 (harga Vivo Y81i).

Selain daripada Vivo Y81i, anda juga boleh membeli Y85(harga kedai RM899) dengan hanya RM199. Jika anda seorang warganegara lain, bayaran tambahan sebanyak RM150 perlu dilakukan sebagai deposit.

Vivo Y81i memberikan kepada anda paparan skrin yang lebih besar dan baik kerana ia disertakan dengan 15.5% lebih ruang tontonan berbanding generasi paparan FullView terdahulu.

Telefon ini disokong oleh 13MP definisi tinggi bagi kamera belakang sementara AI Face Beauty yang boleh mengenal pasti jantina, umur, tona kulit dan tekstur kulit anda. Selain itu, Y81i juga menyediakan teknologi akses wajah yang berstandard flagship kepada anda yang membolehkan anda membuka telefon dengan mudah.

Dalam pada itu, Vivo Y85 pula mampu merakam gambar yang sangat menakjubkan. Ia disertakan dengan 13MP + 2MP bagi kamera belakang pastinya mampu merakam lebih banyak perincian. Telefon ini juga boleh merakam bokeh setaraf DSLR. Seperti telefon Vivo Y81i, telefon ini mempunyai AI Face Beauty yang juga mampu mengenal pasti jantina, umur, tona kulit, tekstur kulit dan pencahayaan persekitaran.

Untuk mendapatkan maklumat lanjut, layari laman sesawang Hotlink dan Facebook Vivo Malaysia, atau Instagram, Twitter dan Yutube.


Tronsmart Menampilkan 4 Produk Pengecasan Pantas Terbaru

Tronsmart, pengeluar aksesori telefon pintar terkemuka dengan rasminya telah memasuki pasaran Malaysia. Produk keluaran Tronsmart direka khas untuk penggunaan seharian pengguna, di samping memberikan pengalaman yang tiada bandingan di dalam pasaran aksesori mudah alih.

Tronsmart dengan bangganya telah memperkenalkan 4 produk terbaru dengan sokongan teknologi Quick Charge 3.0 dan VoltiQ, iaitu Titan Plus 90W Multi-Port USB Charger, BRIO 20,100 mAh PD Power Bank, AIRAMP Dual Coil Wireless Charger dan W2DT Wall Charger.

Menurut Tronsmart, meraka akan mengumumkan produk baru yang menggunakan teknologi Quick Charge 4.0 dari Qualcomm di 2018 nanti. Di samping itu, produk yang menggunakan teknologi cas tanpa wayar dan juga tenaga solar akan dilancarkan. Untuk audio pula, produk yang menggunakan teknologi Bluetooth 5.0 dan Amazon Alexa akan hadir ke pasaran dunia pada masa yang sama.

Dengan jumlah output sebanyak 90W, pengecas meja Tronsmart U5TF Plus mempunyai 5 port pengecas USB-A yang menyokong teknologi pengecas pantas Qualcomm Quick Charge 3.0. Telefon pintar yang menyokong Quick Charge 3.0 termasuklah Xiaomi Mi 6, HTC U11, LG G6, Nokia 8 dan banyak lagi.

Titan Plus boleh mengesan peranti yang tersambung untuk mengecasnya dengan teknologi VoltiQ dan juga menyokong teknologi pengecasan pantas Huawei FCP. Untuk peranti biasa, ia boleh mengecas dengan output maksimum 2.4A dan juga perlindungan pelbagai lapisan untuk memastikan peranti anda selamat.

Power bank Tronsmart Brio 20,100mAh mempunyai dua port USB Type-A dengan teknologi VoltiQ dan port USB Type-C yang menyokong protokol Power Delivery 2.0 yang boleh menyalurkan sehingga 30W. Peranti yang menyokong protokol ini termasuk Apple MacBook, iPhone 8/8 Plus, iPhone X, Nintendo Switch dan sebagainya.

Tronsmart Brio juga boleh mengecas sehingga 3 peranti secara serentak dengan output maksimum sebanyak 54W. Power bank ini menggunakan sel bateri dari LG, mempunyai kualiti yang tinggi dan selamat untuk digunakan.

AirAmp Dual Coil Wirless Charger adalah salah satu produk yang berinovatif tinggi kerana reka bentuknya yang ergonomik dan juga keupayaan untuk mengecas pantas tanpa wayar. Anda tidak perlu risau kerana pengecas tanpa wayar AirAmp dilengkapi dengan lubang penyejuk di belakang untuk menyejukkan pengecas.

Pengecas ini juga mempunyai perlindungan pelbagai lapisan yang melibatkan perlindungan lebih-pengecasan, perlindungan lebih-voltan, perlindungan lebih semasa dan juga perlindungan litar pintas. Produk ini boleh digunakan dengan telefon pintar yang menggunakan casing, jadi telefon boleh dicas tanpa membuka casing.

Dinobatkan sebagai pengecas dinding paling berkuasa, Tronsmart W2DT hadir dengan teknologi USB Power Delivery dan sokongan Qualcomm Quick Charge 3.0 dan VoltiQ. Ia boleh digunakan dengan pelbagai sambungan, termasuklah USB Type-C dan Micro-USB. Quick Charge 3.0 yang terbina dalam boleh mengecas 4 kali lebih pantas dari pengecas biasa, dan 40% lebih pantas dari teknologi Quick Charge 2.0.

Port USB Type-C Power Delivery menyalurkan 30W untuk mengecas peranti, ia boleh digunakan untuk mengecas MacBook, Google Chromebook Pixel, iPad Pro dan sebagainya. Port USB dengan Qualcomm Quick Charge 3.0 dan teknologi VoltiQ pula boleh mengesan jumlah tenaga yang diperlukan untuk setiap peranti yang disambungkan. Ia sesuai untuk peranti yang menyokong Quick Charge 3.0 seperti Samsung Galaxy Note 8 dan juga peranti lain seperti iPhone.

Kesemua produk Tronsmart boleh dibeli di kedai atas talian Lazada, 11street, Lelong dan Shopee. Selain itu, anda juga boleh dapatkan dari kedai IT dan elektronik terkemuka seperti Flash Gadgets (Foto Flash), iGadget, All IT Hypermarket, Mac Studio, My Chameleon, Telstar dan Sun Global Concept Store.


HONOR Perkenal Warna Baharu Bagi HONOR 20 Pro, Pamer Nilai Eksklusif

HONOR baru memperkenalkan warna baharu bagi peranti HONOR 20 Pro. Warna baharu ini tampak lebih eksklusif dengan kemasan yang ringkas beserta warna seakan merah jambu yang menawan hati.

Bagi versi ini, ia bakal tampil dengan 2 varian iaitu 8GB + 128GB manakala 1 lagi varian adalah 8GB + 256GB. Masing – masing bakal dijual pada harga RMB3199 (kira-kira RM1914) dan RMB3499 (kira-kira RM2093).

Peranti dengan warna ini mula tersedia pada 30 Julai 2019 bagi pasaran di China.


Devil May Cry Versi Permainan Mudah Alih Bakal Dirasmikan Pada Tahun Hadapan!!!

Peminat permainan siri Devil May Cry: Pinnacle of Combat pasti tidak sabar menantikan kehadiran permainan ini bagi versi mudah alih yang dikhabarkan akan dirasmikan pada tahun hadapan.

Permainan ini bakal mengembalikan watak-watak klasik, adegan, senjata dan watak antagonis dalam permainan ini. Apa yang pasti, permainan ini bakal menyaksikan kesan visual yang sangat baik.

Permainan ini memerlukan skill dan strategik serta gaya pertempuran. Pasti korang dah tak sabar kan? Sama-sama kita nantikan!


Serangan Ransomware “WannaCry” Tersebar Di Setiap Pelusuk Dunia

Ransomware yang terbaru dikenali sebagai WannaCry, ialah suatu serangan siber, ia dilakukan untuk mengunci fail data di dalam komputer yang disebarkan melalui pautan e-mel apabila pengguna memuat-turun fail yang tidak dikenali. Selepas itu, penyerang siber ini akan meminta wang sebanyak USD300 (kira-kira RM1,301) untuk membuka atau akses kepada fail yang telah dikunci tersebut.

Serangan ini telah melumpuhkan beberapa sistem di dalam syarikat di 150 negara setakat ini. Jurucakap Polis Eropah (Europol) menyatakan bahawa serangan ini masih stabil dan tidak terjejas teruk. Di negara Asia pula, kebanyakan pejabat telah ditutup pada hari jumaat. Sementara serangan WannaCry ini baru bermula pada hari tersebut, menjadikan keadaan tidak begitu teruk.

Dikatakan penyerang akan mengandakan jumlah bayaran jika ia tidak dijelaskan secepat mungkin. Menurut Microsoft, serangan ini telah menjejaskan ratusan ribu buah komputer seluruh dunia. Antara organisasi yang menjadi sasaran ialah rangkaian perkhidmatan rel Jerman (Deutsche Bahn), pengendali telekomunikasi Sepanyol (Telefonica), syarikat logistik terbesar (FedEx) dan Kementerian Dalam Negeri, Russia.

Sesetengah penyelidik keselamatan sektor swasta mengatakan, mereka telah melihat beberapa persamaan antara beberapa kod dalam serangan baru-baru ini dan ia ada kaitan dengan Korea Utara pada sebelum ini. Selain itu, Pegawai keselamatan di UK, bagaimanapun, berkata mereka tidak pernah melihat apa-apa yang mereka anggap sebagai bukti kukuh melibatkan mereka (Korea Utara).

Siapapun mereka yang menyerang, ini dianggap perompak celik yang menjana pendapatan untuk keuntungan sendiri.


OPPO Tandatangani Perjanjian Paten Dengan Intel & Ericsson – Bagi Tingkatkan Perniagaan Global

OPPO kini telah menandatangani perjanjian paten dengan Intel – melibatkan pemindahan 58 paten berkaitan teknologi komunikasi mudah alih selular. Di samping itu, OPPO juga telah membeli lebih daripada 500 paten daripada Ericsson – meliputi sejumlah negara termasuk Amerika Syarikat, Eropah, China dan India.

Kepentingan dalam kerjasama ini dapat meningkatkan kapasiti pembangunan teknolgi OPPO – memandangkan syarikat terkemuka itu kini dalam usaha mengembangkan perniagaan di peringkat Global.

Sebagai salah sebuah syarikat terkemuka, OPPO telah melabur banyak teknologi komunikasi canggih – antaranya 5G. Sehingga tahun 2019, OPPO telah menfailkan paten 5G di lebih daripada 20 buah negara di sekuruh dunia. OPPO juga menfailkan lebih daripada 2,200 aplikasi berkaitan teknologi 5G dan menyerahkan lebih 2,600 kertas teknikal kepada 3GPP. OPPO turut mendedahkan lebih 600 paten kepada ETSI dalam usaha membina kedudukan kukuh bagi paten 5G.

OPPO menghormati hak harta intelek – ia mempunyai kepentingan besar dalam mengumpul dan memegang paten. Sehingga 8 Julai 2019. OPPO telah memfailkan lebih daripada 37,000 permohonan paten di seluruh dunia – Keseluruhannya mencecah lebih daripada 11,000 paten.


Tip! Tidak Ada Masalah Hantar Gambar Beresolusi Tinggi Melalui WhatsApp

WhatsApp selain digunakan sebagai medium komunikasi peribadi, kebanyakan daripada pengguna tempatan lebih gemar membuat urusan jual beli menggunakan aplikasi ini kerana ianya lebih mudah.

Ada juga di antara kita yang menggunakan aplikasi WhatsApp untuk menghantar gambar, tetapi sedikit mengecewakan kerana resolusinya menjadi kecil supaya dapat dihantar dengan pantas dan menyebabkan kualitinya berkurangan.

Terbaru, WhatsApp memperkenalkan sokongan penghantaran fail dengan saiz maksimum 100MB kepada pengguna lain. Namun, masih ada sesetengah daripada anda yang tidak tahu bagaimana menghantar foto berkualiti tinggi melalui aplikasi tersebut.

Jadi, kami sediakan tip mudah ini khas untuk anda semua…

Penghantaran gambar beresolusi tinggi sememangnya penting bagi mereka yang menggunakan aplikasi WhatsApp untuk urusan jual beli, kerana memerlukan mereka menghantar gambar yang beresolusi tinggi. Bukan sahaja peniaga, malah pereka grafik, arkitek dan beberapa lagi juga memerlukan mereka menghantar gambar dengan resolusi besar kepada pelanggan.

Dengan adanya kemas kini terbaru dari WhatsApp ini, anda tidak perlu merungut lagi gambar yang dihantar tidak jelas. Selain mengekalkan resolusi gambar sebenar, ianya juga mudah dan cepat.

Berjaga-jaga semasa membuat sebarang penghantaran fail, kerana ia juga menyebabkan fail merbahaya turut boleh dikongsi melalui WhatsApp. Jadi berhati-hati apabila mendapat mesej yang meragukan, jangan klik atau muat turun fail yang tidak diketahui atau dari mereka yang tidak dikenali.


Olike Malaysia Membuka Kedai Konsep Pertama Di Melaka – Pelbagai Promosi Ditawarkan

Olike Malaysia adalah rakan niaga OPPO Malaysia yang menjual pelbagai alat aksesori berkualiti tinggi pada harga berpatutan. Di samping itu, Olike juga telah menjadi salah satu jenama aksesori yang terbaik di Malaysia.

Melihat pada permintaan pengguna yang tinggi, Olike Malaysia akan membuka kedai konsep seumpamanya di pusat beli belah Dataran Pahlawan, Melaka pada 7 Julai ini.

Bagi meraikannya, Olike juga berbesar hati menawarkan promosi bagi produk-produk terpilih dengan potongan harga sehingga 30% bermula pukul 3 petang pada 7 Julai sehingga 9 Julai depan. Bukan setakat itu sahaja, pembeli yang berbelanja melebihi RM150 pada hari pertama pembukaan, akan diberikan hadiah misteri yang bernilai sehingga RM69.

Tambahan lagi, Olike juga mengadakan cabutan bertuah yang menyediakan hadiah seperti perakam kereta, powerbank, pengecas kereta dan selfie stick kepada anda. Tidak terhenti di sini, Olike juga akan memberikan hadiah eksklusif kepada 130 pelanggan pertama, merupakan sebuah powerbank (bernilai RM48) untuk dibawa pulang.

Anda yang berada di Melaka, mari luangkan masa kunjungi kedai konsep Olike di alamat LOT F2-03A, Lower Ground Floor, Dataran Pahlawan, Megamall.


Sony Akan Mula Menjual Peranti Kelas Pertengahan Dan Flagship Sahaja Selepas Ini

Sony baru sahaja mengumumkan bahawa mereka tidak lagi mengeluarkan siri Xperia X oleh kerana kurang mendapat sambutan berikutan spesifikasi yang rendah berbanding siri Xperia Z yang hadir dengan spesifikasi yang lebih tinggi.

Sony IR (pelabur Sony) telah mengesahkan bahawa Sony tidak lagi mengeluarkan peranti dalam lingkungan harga RM2,500 yang lebih dikenali sebagai  ‘Premium Standard’ pada sebelum ini. Mulai sekarang, Sony akan lebih fokus kepada kelas pertengahan XA dan barisan model flagship Xperia XZ untuk meraih kembali keuntungan.


Mario & Sonic At The Olympic Games Bakal Dilancar 7 Mei Ini: Pra-Daftar Boleh Dilakukan Sekarang!!

Bersempena dengan Olimpik Tokyo 2020, Sega telah mengumumkan mengenai permainan terbaharu yang dikenali sebagai Mario & Sonic at the Olympic Games dan tersedia bagi Android dan iOS.

permainan ini bakal memperlihatkan sebanyak 15 acara sukan antaranya lumba lari, lompat jauh,Karate dan banyak lagi.

Menariknya, ia boleh dimainkan secara atas talian dan bersaing untuk menjadi yang terbaik di dalam ranking.

Bagi yang berminat, pra-pendaftaran telah dibuka dan anda akan mendapat ganjaran bergantung kepada jumlah pemain yang mendaftar. Berikut adalah ganjaran yang boleh didapati mengikut jumlah pra-daftar:

100 ribu: Mendapat muzik ‘Ocean View’ daripada Team Sonic Racing
300 ribu: Mendapat ‘Training Points’ – boleh buka acara dan skills
500 ribu: Mendapat lencana berdasarkan watak Miraitowa(Maskot Olimpik tokyo 2020)

Bagi mendapatkan maklumat lanjut, layari laman sesawang olympicvideogames.


Pertama Di Malaysia!! Xiaomi Dan Durian Man Perkenalkan e-SIM!

Xiaomi Malaysia telah mengumumkan kerjasama mereka dengan Durian Man, yang membolehkan beberapa peranti Xiaomi menggunakan e-SIM buat pertama kalinya di Malaysia. Melalui e-SIM, tiada lagi kad SIM fizikal diperlukan bagi mengaktifkan talian kerana ia cip elektronik yang telah siap dipasang pada telefon pintar.

Pelan yang ditawarkan oleh Durian Man juga agak menarik, serendah RM14.15 untuk 4GB data dan 60 minit panggilan sehingga RM200 dengan tawaran data berkapasiti 128GB. Selain itu, Durian Man juga menawarkan perayauan data tanpa had di beberapa negara seperti Singapura (RM8), Thailand (RM5) Jepun (RM10), Hong Kong (RM5) serta China (RM5).

Durian Man menggunakan talian Celcom, jadi untuk liputan di tempat anda boleh rujuk dari liputan Celcom. e-SIM Durian Man juga hanya boleh digunakan serentak dengan satu kad SIM fizikal sahaja. Kepada yang berminat untuk melanggan e-Sim Durian man ini, boleh ke Mi Store terpilih iaitu:

Sebelum itu, pemilik telefon pintar Xiaomi Redmi Note 4X, Redmi 4A, Redmi Note 5A Prime, Redmi Note 5A, Redmi 5A, Redmi 4X, Redmi 5, Redmi Note 5, Redmi 5 Plus dan juga Redmi Note 4 perlu memuat turun aplikasi Durian Man. Manakala bagi pemilik peranti Xiaomi Mi 8, POCOPHONE F1, MIX 2S, Redmi Note 6 Pro, Mi Max 3, Mi 8 Pro serta Mi 8 Lite pula boleh terus menggunakan e-SIM kerana aplikasi ini telah siap dipasang.

Bagi menarik minat orang ramai, pendaftaran pelan Durian Man ini melayakkan pelanggan untuk menyertai cabutan bertuah dengan tawaran hadiah seperti telefon pintar Xiaomi dan juga kredit Durian Man. Sebarang keraguan boleh ke laman Facebook Xiaomi Malaysia.


Giift melancarkan “GiiftPay”

Aplikasi Kesetiaan Pembayaran Mudah Alih untuk PKS dan Pengguna

SINGAPURA, 2 Oktober 2020  /PRNewswire/ — Hari ini, Giift, Loyalty Marketplace yang mengkhususkan dalam pertukaran mata wang kesetiaan (mata, perbatuan, kad hadiah, hadiah) mengumumkan bahawa ia telah melancarkan GiiftPay, Program Ganjaran Gabungan untuk IKS dan pengguna.

Sebagai penyelesaian sedia diguna, GiiftPay membolehkan pedagang mendaftar ke Program Gabungan Giift, menerapkannya dengan serta-merta melalui gerbang pembayaran mereka dan mengeluarkan mata gabungan kepada pengguna ketika mereka membayar. GiiftPay juga memberi kuasa kepada pedagang untuk membuat dan mendorong tawaran digital kepada berjuta-juta pengguna yang dipacu oleh Program Gabungan dan meningkatkan perniagaan mereka.

GiiftPay ialah penyelesaian canggih yang sesuai dengan kepentingan:

“GiiftPay menawarkan cadangan nilai unik untuk gerbang pembayaran, teknologi pembayaran mudah alih, peniaga kecil dan pengguna pada masa yang sama. Dengan GiiftPay, kami menangani pasaran besar yang terdiri daripada ribuan pemproses pembayaran dan e-dompet, berjuta-juta PKS dan urus niaga berbilion dolar setiap hari. Objektif kami adalah untuk menyebarkan GiiftPay dalam ekosistem seperti itu,” tambah Pascal Xatart, Pengasas Bersama & Pengarah, Giift.

Tentang Giift.com: Giift merupakan teknologi kesetiaan lengkap yang inovatif dan juga program ganjaran mata wang yang boleh ditukar Giift beroperasi di lebih dari 50 buah negara, dengan pejabat-pejabat di New York, London, Singapura, Wuhan, Nairobi, Dubai, Jakarta, Mumbai, Colombo, Doha dan Dhaka. Model perniagaan Giift adalah berdasarkan urus niaga.

Untuk maklumat lebih lanjut tentang kisah ini, sila hubungi:pascal.xatart@giift.comwww.giift.com

Keywords: Banking/Financial Service Computer Software Computer/Electronics Electronic Commerce Household/Consumer/Cosmetics Retail New products/services Small Business Services Financial Technology


Sharp Ingin Mengeluarkan Telefon Pintar Tanpa Bingkai

Rekaan smartphone tanpa butang hadapan kini menjadi ikutan kepada pengeluar-pengeluar telefon pitar dunia. Jadi, Sharp juga tidak ketinggalan untuk melancarkan beberapa model baru yang menggunakan paparan sesentuh sepenuhnya di bahagian depan pada 17 Julai depan.

Sebelum itu, gambar peranti tersebut telah tersebar meluas di arena sesawang yang kelihatan mirip seperti PH-1 milik Andy Rubin. Menurut Sharp, produk mereka mempunyai sedikit perbezaan tetapi masih mengekalkan potongan kamera depan di bahagian tengah atas. Sistem keselamatan seperti pengimbas cap jari sudah semestinya akan diletakkan di panel belakang memandangkan panel depan diberi perhatian penuh kepada paparan.

Baca juga: Reviu Eksklusif: SHARP M1, Khas Buat Kaki Swafoto

Peranti hampir tiada bingkai oleh Sharp ini dikhabarkan mungkin memegang kod model sementara FS8010 dan FS8016, masing-masing akan dibekalkan set cip Snapdragon 830 dan Snapdragon 660. Kedua-dua model akan dimuatkan dengan paparan 5.5 inci 2048 x 1080, kamera utama 12 Megapiksel serta 8 Megapiksel kamera depan. Memori pula disediakan dengan RAM 4GB atau 6GB bersama storan dalaman 64GB termasuk perisian OS menerima Android 7.1.1 Nougat setiap satu.


Hotlink FAST Dengan Panggilan Percuma Kepada 5 Rakan Anda

Pengguna pakej pra-bayar Hotlink FAST kini ditawarkan fungsi panggilan percuma kepada 5 nombor (Hotlink / Maxis).

Bagi pengguna yang menaik taraf dari pelan lama kepada pelan FAST, pastinya anda rindukan Activ10. Dengan pengenalan 5 FRIENDZ, anda boleh kekal berhubung dengan 5 rakan anda tanpa membayar sebarang kos panggilan.

Untuk mendaftar nombor panggilan ke dalam 5 FRIENDZ, anda dail *100#, pilih Hot Deals dan Free Calls to Friendz. Kemudian anda boleh daftar 5 nombor rakan atau keluarga yang anda mahu senaraikan sebagai panggilan percuma.


Kejohanan Dunia League Of Legend 2021 Bakal Berlangsung Di Shenzhen!!!

Buat kaki game pastinya excited apabila Riot Games telah mengumumkan bahawa kejohanan Dunia League of Legend 2021 bakal berlangsung di Shenzhen pada 6 November Ini!!!

Menariknya kejohanan ini bakal dilaksanakan di Shenzhen Universiade Center Stadium. Buat yang tidak mengetahui, ini merupakan tahun kedua berturut- turut kejohanan ini berlangsung di China.

Bagi yang ingin mengetahui maklumat mengenai pusingan awal kejohanan ini akan diumumkan dalam masa terdekat. jadi, sama-sama kita nantikan!!


Xiaomi Mi A1 Mula Terima Kemas Kini Android 8.0 Oreo (7.12.29)

Jika anda memiliki Xiaomi Mi A1, jangan lupa untuk periksa sama ada peranti anda sudah menerima kemas kini terbaru Android 8.0 Oreo ataupun tidak. Menurut forum MIUI di India, pengguna model itu di India sudahpun menerima kemas kini tersebut pada 31 Disember 2017 yang lalu.

Saiz fail data kemas kini yang mencecah sehingga 1GB ini boleh dimuat turun melalui kaedah OTA (Over-The-Air) iaitu dengan mengakses Settings > About Phone > System updates.

Melalui kemas kini Android 8.0 Oreo (7.12.29) ini, pemilik Xiaomi Mi A1 akan menerima beberapa penambahbaikan seperti warna antaramuka yang lebih cerah, sokongan dot notifikasi, fungsi Auto Fill pada aplikasi, mod malam, mod Picture-in-Picture (PIP), dan banyak lagi. Sungguhpun begitu, masih tidak dapat dipastikan lagi sama kemas kini rasmi ini menyokong keupayaan pengecasan pantas sama seperti yang diterima oleh pengguna versi beta.


Ubisoft Hadir Dengan Autobattler Dengan 100 Pemain Menerusi Might & Magic: Chess Royale!

Sebelum ini, Riot Games didatangkan dengan Teamfights Tactics dan Blizzard menerusi Hearthstone menyertakan Mod Battleground, manakala Valve disertakan dengan Dota Underlords. Kini Ubisoft telah autobattler mereka yang dikenali sebagai Might & Magic: Chess Royale.

Apa yang memezakan permain ini dengan permainan autobattler yang lain adalah ia hadir dengan 100 pemain serentak yang mana kebiasaannya hanya melibatkan 10 pemain sahaja.

Permainan ini akan hadir pada platform PC dan iOS serta Android tidak lama lagi iaitu pada 30 Januari 2020 dan kini boleh melakukan pra-daftar.


LTI Melancarkan Penyelesaian Transformasi Teknologi Operasi dengan ServiceNow

Direka cipta untuk industri pembuatan, penyelesaian ini meningkatkan kebolehlihatan, keselamatan & perkhidmatan aset Teknologi Operasi

MUMBAI, India, 26 Mei 2021 /PRNewswire/ — Larsen & Toubro Infotech (BSE: 540005), (NSE: LTI), sebuah syarikat perundingan teknologi dan penyelesaian digital global telah melancarkan penyelesaian Pengurusan Teknologi Operasi berasaskan ServiceNow untuk industri pembuatan. Penyelesaian ini bertujuan untuk memenuhi permintaan industri bagi aliran kerja digital Pengurusan Perkhidmatan Transformasi Operasi (OT).

Penyelesaian ini memanfaatkan kepakaran teknologi dan domain LTI serta aliran kerja digital yang mendayakan keupayaan ServiceNow untuk menyampaikan penyelesaian yang selamat dan boleh diskala bagi operasi pembuatan menggunakan Now Platform. Ini akan membantu pengilang merangkum konsep Pengurusan OT selain daripada amalan Pengurusan Perkhidmatan IT (ITSM). Penyelesaian ini juga menjamin infrastruktur yang penting daripada potensi ancaman dan serangan luar dengan membantu memastikan elemen keselamatan siber OT yang asas.

Dengan pemahaman yang diperoleh daripada penyelesaian ini, pengilang boleh menjana manfaat perniagaan seperti jaminan ketersediaan sistem dan penyelesaian masalah yang pantas melalui model data perkhidmatan yang biasa untuk operasi pembuatan. Ciri-ciri utama penyelesaian ini termasuk:

Nachiket Deshpande, Ketua Pegawai Operasi LTI  berkata, “Di LTI, kami mempercayai dengan sungguh-sungguh bahawa terdapat peluang yang semakin meningkat dalam penggabungan antara alam fizikal dan digital. Peralihan ini dipercepat dengan permintaan ekonomi baharu yang kebanyakannya beroperasi dalam mod maya yang didayakan awan. Kami yakin bahawa penyelesaian rintis yang dibangunkan dengan kerjasama ServiceNow ini akan mengubah pengurusan operasi para pengilang di seluruh dunia.”

Binoy Gosalia, Ketua Kerjasama Industri Global ServiceNow berkata, “Kepakaran LTI dalam Lantai Kilang dan Pengurusan Operasi Perusahaan yang digabungkan dengan inovasi berterusan ServiceNow di seluruh Now Platform membantu memastikan bahawa Pengurusan OT memenuhi semua keperluan semasa para pengilang. Gabungan kerjasama kami akan meningkatkan kebolehlihatan, masa tindak balas dan keselamatan yang menyeluruh di seluruh rantaian nilai pembuatan.”

LTI ialah rakan kongsi elit ServiceNow dengan pelaksanaan yang merangkumi syarikat Fortune 500 serta kepakaran di seluruh ITSM, ITOM, ITBM, HRM, CSM, IRM, SecOps dan platform pengurusan perkhidmatan. Dalam laporan terbarunya, Information Services Group (ISG) telah menamakan LTI sebagai Peneraju Rakan Kongsi Ekosistem ServiceNow di seluruh perkhidmatan dalam laporan ISG Provider LensTM 2021 untuk Amerika Syarikat.

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang kian menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingan untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 35,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

ServiceNow, logo ServiceNow, Now, Now Platform dan tanda ServiceNow yang lain merupakan tanda dagangan dan/atau tanda dagangan berdaftar ServiceNow, Inc. di Amerika Syarikat dan/atau negara lain. Logo, nama produk dan nama syarikat lain mungkin merupakan tanda dagangan syarikat masing-masing yang dikaitkan dengannya.

Keywords:  Computer Software Computer/Electronics Internet Technology Outsourcing Businesses Telecommunications Workforce Management/Human Resources New products/services Data Analytics


Laju Syok!!! OPPO Perkenal 65W SuperVOOC 2.0 + 30W Wireless VOOC + VOOC 4.0

OPPO semakin ke hadapan dalam dunia teknologi pengecasan pantas apabila mereka perkenalkan pengecasan pantas VOOC terbaru kepada umum.

65W SuperVOOC 2.0 yang dijadikan fokus utama kali ini mempunyai prestasi yang amat mengujakan, di mana ia membolehkan peranti berkapasiti 4,000mAh dicas penuh dalam hanya 30 minit sahaja. Menurut OPPO, teknologi 65W SuperVOOC 2.0 ini bakal digunakan pada OPPO Reno Ace.

Selain 65W SuperVOOC 2.0, pengecasan pantas tanya wayar 30W Wireless VOOC dan VOOC 4.0 turut diperkenalkan. Dilaporkan bahawa 30W Wireless VOOC membolehkan bateri 4,000mAh dicas penuh dalam masa 80 minit, manakala VOOC 4.0 menawarkan pengecasan penuh dalam masa 73 minit, 12% lebih pantas berbanding generasi sebelumnya.


Xiaomi Mi 9T Muncul Sebagai Versi Global Untuk Redmi K20 – Sokong Snapdragon 730 + Kamera Utama 48MP

Teka teki kini terjawab apabila Xiaomi Mi 9T telah diperkenalkan secara rasmi untuk pasaran eropah dalam sebuah acara berlangsung di Sepanyol. Xiaomi Mi 9T dilihat muncul dengan membawakan spesifikasi yang sama seperti Redmi K20.

Xiaomi Mi 9T membawakan skrin 6.39″ AMOLED FHD+ (1080 x 2340) bersama penggunaan kamera “sorok”. Enjin peranti menggunakan pemproses Snapdragon 730 (2.2GHz) dan didatangkan dalam dua varian memori : 6GB RAM + 64GB ROM & 6GB RAM + 128GB ROM.

Untuk kamera, Xiaomi Mi 9T mempunyai ketersediaan tiga kamera utama dengan lensa 48MP + 13MP (ultra-lebar) + 8MP (telefoto). Kamera hadapan adalah sebesar 20MP. Selain itu, kamera utama menawarkan 2x zoom optik dan mampu merakam video 4K pada 30fps.

Melengkapinya, bateri 4,000 mAh (melalui USB-C) bersama pengecasan pantas 18W. Bagi memberikan lebih pilhan kepada pengguna, peranti ini didatangkan dalam 3 warna menarik iaitu Gracier Blue, Red Flame dan Carbon Black.

Pihak Xiaomi memaklumkan Xiaomi Mi 9T bakal tiba di Malaysia pada 20 Jun 2019. Sama-sama kita tunggu penawaran harga untuk pasaran tempatan dan kekal bersama eRing untuk lebih update terkini!


Kabel iPhone 12 Bakal Tampil Dengan Braided?

Peminat iPhone pasti teruja apabila dikhabarkan kabel iPhone 12 mungkin akan tampil dengan kabel jenis braided.

Perkara ini didedahkan menerusi satu tweet menerusi akaun yang menyatakan bahawa ia bakal hadir pada USB-C.

Sejauh manakah kebenarannya harus kita nantikan ketika ia dilancarkan beberapa bulan lagi.


HONOR Play5 Kini Dilancarkan!! – Hadir Dengan Pengecasan Pantas 66W!!

Berita baik buat peminat HONOR apabila peranti terbaharunya iaitu HONOR Play5 kini dilancarkan di China yang mana ia dijual pada harga bermula dari bermula ¥2099 iaitu kira-kira RM1347.

MEnariknya, peranti ini hadir dengan skrin bersaiz 6.5″ OLED FHD+. Ia dihadirka ndengan kamera 64MP + 8MP + 2MP + 2MP bagi kamera belakang dan 16MP bagi kamera hadapan.

Dari aspek dalaman pula, ia hadir dengan RAm sebesar 8GB dan storan sebesar 256GB. Bateri juga boleh tahan apabila ia hadir dengan 3800mAh dan menyokongan pengecasan pantas 66W.

Untuk spesifikasi khusus, Honor Play 5 mempunyai skrin bersaiz 6.5-inci OLED dengan resolusi FHD+ (2400 × 1080 piksel). Selain itu, ia juga dilengkapi memori 8GB RAM, storan dalaman sehingga 256GB dan bateri sebesar 3800mAh. Seterusnya, tetapan kamera pula terdiri dengan 64-Megapixel (utama) + 8-Megapixel (Ultra-lebar) + 2-Megapixel (makro) + 2-Megapixel (kedalaman). Kamera hadapan pula sebesar 16-Megapixel.

Spesifikasi lain termasuklah – sokongan Bluetooth 5.1, port sambungan USB Type-C, sistem operasi Magic UI 4.0 berasaskan Android 10 dan lain-lain. Untuk harga Honor 5 dijual di China pada harga bermula ¥2099 iaitu sekitar RM1347 untuk seunit.


Jangan Khuatir Kerana Celcom Super VideoWalla Bagi Percuma 100GB

Sering menjadi masalah apabila menstrim video ialah kita sering kehabisan data. Belum cukup bulan lagi, data internet sudah mencecah had penggunaan. Jadi dengan itu, Celcom hari ini mengumumkan VideoWalla yang menawarkan kouta percuma sehingga 100GB.

Bagi anda yang masih mencari pelan yang sesuai, Celcom ada FIRST Gold RM80 (20GB) atau FIRST Gold Plus RM98 (40GB). Buat masa terhad ini, kedua-dua pelan ini akan didatangkan bersama VideoWalla 30GB dan VideoWalla 100GB selama 12 bulan untuk dinikmati.

Bagaimana pula anda yang sudah melanggan FIRST Gold, FIRST Gold Plus, FIRST Gold Supreme, dan FIRST Platinum? Jangan risau, Celcom masih tidak lupakan anda kerana pengalaman hebat ini boleh dinikmati dengan melanggan Super VideoWalla menerusi aplikasi MyCelcom Postpaid.

Jadi, bagi yang tidak tersenarai jangan berasa kecewa kerana anda boleh menaik taraf pelan sedia ada kepada pelan-pelan yang dinyatakan tadi. Tiada sebarang kos yang dikenakan kepada anda.

Super VideoWalla boleh digunakan menggunakan saluran di laman sesawang atau aplikasi seperti Youtube, Netflix, iflix, Tonton, Astro Go, dimsum, HeroTalkies, MOX Digital, Metro TV, dan DailyMotion. Super VideoWalla boleh dilanggan pada harga RM50 untuk 100GB dan RM30 untuk 30GB.

Untuk mendaftar sebagai pengguna Celcom, anda boleh kunjungi Blue Cube atau Celcom Certified Partners yang berdekatan di semua negeri seluruh Malaysia.


Kerjasama Etihad Airways dengan PressReader: Meningkatkan pengalaman penumpang dengan surat khabar dan majalah digital

VANCOUVER, BC, 4 Disember 2020 /PRNewswire/ — Etihad Airways, syarikat penerbangan nasional Emiriah Arab Bersatu telah bekerjasama dengan PressReader, sebuah platform surat khabar dan majalah digital premium dunia yang boleh dibaca tanpa had. Kerjasama baharu ini membawa kandungan global kepada penumpang antarabangsa Etihad, ke mana sahaja mereka terbang di seluruh dunia. Akses akan dibuka kepada tetamu 30 jam sebelum waktu penerbangan, memaparkan lebih 7,000 kandungan surat khabar dan majalah dari 120 buah negara dalam lebih 60 bahasa. Melalui platform digital PressReader, penumpang juga dapat mengakses ciri yang dipertingkatkan seperti membaca luar talian, mendengar audio dan terjemahan penerbitan ke dalam 21 bahasa bagi pelancong yang ingin membaca dalam dialek pilihan mereka (termasuk bahasa Arab).

“Sebagai sebahagian daripada komitmen kami untuk mengurangkan penularan COVID-19, kami menghapuskan permukaan bersentuhan tinggi termasuk surat khabar dan majalah bercetak daripada perjalanan pelanggan dan meningkatkan pengalaman melalui kerjasama dengan PressReader,” kata Terry Daly, Pengarah Eksekutif Pengalaman Tetamu, Jenama & Pemasaran, Etihad Aviation Group. “Untuk menggalakkan pengalaman tanpa sentuhan, kerjasama baharu ini memberi pilihan dan kemudahan kepada tetamu kami untuk memuat turun seberapa banyak penerbitan digital yang mereka inginkan, sebelum penerbangan, untuk dibaca di rumah, di seluruh ruang menunggu kami, di lapangan terbang atau semasa penerbangan mereka.”

Komitmen yang besar terhadap pengalaman dan kelestarian pelanggan telah membawa Etihad kepada PressReader daripada platform digital terdahulu. Peralihan ini bermotivasi daripada keinginan Etihad untuk menawarkan pilihan terbesar dan pengalaman membaca terbaik kepada penumpang mereka sambil menuju ke arah digital secara 100%. Sejak akhir tahun 2018, syarikat penerbangan ini telah menerapkan satu strategi penting iaitu ‘Memilih dengan Baik‘ yang menggambarkan evolusi Etihad untuk menjadi ‘syarikat penerbangan pilihan.’ Inspirasi itu diambil dari Bapa Pengasas Emiriah Arab Bersatu, Almarhum Sheikh Zayed bin Sultan Al Nahyan dan pilihannya untuk membangunkan negaranya. Dan, syarikat penerbangan ini telah membuktikan bahawa strateginya itu berkesan. Pada tahun lalu Etihad telah menerima pengiktirafan industri dengan sejumlah anugerah yang merangkumi ‘Syarikat Penerbangan Terbaik Dunia 2019’, ‘Syarikat Penerbangan Terbaik Dunia – Pengalaman Pelanggan 2019’, ‘Syarikat Penerbangan Terbaik Dunia 2019 dalam Hiburan Dalam Penerbangan’ dan ‘Perkhidmatan Cemerlang Dalam Penerbangan Terbaik Dunia 2019’.

“Kami amat teruja dapat membawakan penerbitan yang berkualiti kepada penumpang Etihad walau ke mana jua destinasi mereka. Dengan pilihan penerbitan terbesar di seluruh dunia yang boleh dipilih, kami memperibadikan pengalaman tetamu dengan kandungan yang relevan. Dengan penyelesaian kami, pilihan tersebut boleh didapati bukan hanya dalam penerbangan tetapi juga sebelum dan sesudah penerbangan melalui cara yang paling selamat. Etihad adalah terkenal dengan hiburan dalam penerbangan dan pengalaman pelanggan yang berkualiti tinggi dan kami berbesar hati untuk menghubungkan tetamu mereka dengan seleksi surat khabar dan majalah terbanyak bagi menggembirakan semua peringkat pembaca,” kata Alex Kroogman, Ketua Pegawai Eksekutif, Kumpulan Syarikat PressReader.

Untuk melayari katalog PressReader dan mula mencari tajuk kegemaran, para tetamu perlu memuat turun aplikasi mudah alih Etihad Airways ke peranti mereka sebelum penerbangan atau dengan mengklik pautan PressReader pada e-mel peringatan daftar masuk. Setiap isu yang dimuat turun adalah percuma untuk disimpan dan dibaca di mana-mana, pada bila-bila masa. Seleksi terbaik akhbar dan majalah popular dari katalog PressReader juga tersedia pada sistem hiburan dalam penerbangan Etihad yang memenangi anugerah. Tambahan lagi, ketika terbang dengan syarikat penerbangan rakan perkongsian kod Etihad, penumpang dapat menikmati akses yang lancar ke surat khabar dan majalah dengan Aer Lingus, JetBlue, Air Canada, atau Turkish Airlines – rakan kongsi yang sudah menawarkan akses ke katalog PressReader.

PressReader terus membantu rakan penerbangan komersialnya seperti Etihad Airways dalam menawarkan pilihan dan keselamatan dan mereka tidak bersendirian. Lebih 200 ruang menunggu dan lebih daripada sepuluh syarikat penerbangan antarabangsa telah memberikan pengalaman perjalanan yang lebih baik melalui kerjasama dengan PressReader. Melalui kerjasama dengan platform berita digital terbesar di dunia, syarikat penerbangan dan ruang menunggu lapangan terbang memberikan pilihan kandungan yang tiada tandingan dengan cara yang selamat kepada penumpang mereka.

PressReader mempunyai misi untuk memperbaiki cara orang menemui cerita yang penting bagi mereka.  Dengan pejabat di Vancouver, Dublin dan Manila, syarikat ini menyediakan platform surat khabar dan majalah terbesar yang boleh dibaca tanpa had dan membolehkan orang ramai menemui kandungan yang relevan dan dipercayai dari mana-mana tempat di seluruh dunia.  Temui penerbitan seperti The Wall Street Journal, The Washington Post, Los Angeles Times, The Globe and Mail, The Guardian, Newsweek, Forbes, Le Figaro, dan Vanity Fair dan banyak lagi.

Dengan menggunakan telefon, tablet atau komputer mereka, pembaca boleh melayari kandungan dalam talian atau memuat turun keseluruhan isu menggunakan aplikasi PressReader. Mereka boleh melanggan akses tanpa had atau mendapat pengalaman penuh yang ditaja oleh salah satu daripada rakan kongsi jenama – perniagaan yang memanfaatkan platform kandungan premium untuk meningkatkan pengalaman pelanggan mereka – jenama sebutan ramai seperti British Airways, Turkish Airlines, Cathay Pacific, Air Canada, Marriott, Hotel Fairmont, Seabourn Cruise Lines, Universiti Princeton dan Perpustakaan Awam New York.

Keywords: Airlines/Aviation Internet Technology Publishing/Information Service Telecommunications Travel Joint ventures


YES Perkenal Dua Pelan Data Tambahan Prabayar Baharu

YTL Communications Sdn. Bhd atau YES telah memperkenalkan dua pelan data tambahan prabayar baharu iaitu “KONFEM 4G LTE” dan “KONFEM TURBO” yang dilengkapi dengan internet tanpa had selain sambungan cepat.

Melalui penawaran ini, pengguna dapat menikmati peruntukan data tanpa had hanya RM30 selama 30 hari dengan “KONFEM 4G LTE” dan membeli pelan “KONFEM TURBO” untuk mengalami peningkatan kelajuan internet 4G LTE dengan hanya RM5 setiap hari untuk data 5 GB.

Pada masa sama, YES juga akan memperkenalkan kempen Chan Mali Chan #SemuaAdaChance bersempena kerjasamanya dengan Touch ‘n Go yang berlangsung bermula 16 September hingga 15 November 2018.

Sepanjang tempoh kempen berlangsung, YES menawarkan peluang kepada rakyat Malaysia untuk memenangi telefon pintar baharu setiap hari termasuk model terbaru seperti Samsung Note 9, Samsung S9 +, Huawei Nova 3i dan Vivo Y85, serta Perodua Myvi.

Untuk maklumat lanjut, sila layari laman web rasmi YES.